הוועדה לענייני ביקורת המדינה, כנסת 20, פרוטוקול מספר 120, 2016-05-30 09:05

קארין אלהרר: בוקר טוב לכולם, היום 30 במאי 2016, כ"ב באייר התשע"ו, השעה תשע וחמש דקות.

קארין אלהרר: הנושא שלנו היום הוא דיון מעקב בבקשה לחוות דעת מבקר מדינה, בנושא התנהלות רשויות המדינה בטיפול בקהילה הטרנסג'נדרית בישראל.

קארין אלהרר: כאמור, זו ישיבת מעקב, דיון המשך, במקרה זה יוצא בשבוע הגאווה שבו מצעד הגאווה בתל אביב, לא תכננו את זה אבל יצא כך.

קארין אלהרר: בחודש פברואר האחרון קיימנו פה דיון במסגרת דיון של היום המיוחד בכנסת, יום הקהילה, וראינו שיש הרבה אי אחידות בטיפול של הרשויות השונות בקהילה הטרנסג'נדרית.

קארין אלהרר: יש משרדים וגופים שנותנים מענה יפה וציינו לחיוב את משרד הביטחון, צה"ל, שמנהל את זה תחת יועצת הרמטכ"ל לענייני מגדר והבנו שיש ממש 'תפירת חליפה אישית' לכל חייל או חיילת טרנסים ויש הרבה נכונות במשטרה ובמשרד הרווחה, לעשות הכשרות שונות לעובדים וכשיש על מה לפרגן אנחנו כמובן עושים את זה בשמחה אבל, יש מה לשפר, אנחנו גם נקיים את הדיון ונדרוש את התשובות הרלבנטיות.

קארין אלהרר: יש הרבה דברים שלא קורים ולא נותנים מענה מספיק טוב ולכן, הבטחתי ואנחנו מקיימים את הדיון היום.

קארין אלהרר: מי שנבקש ממנו תשובות, קודם כל, זה משרד הפנים, שלא היה בדיון הקודם, הנציגות שלו לא הגיעה ואנחנו מצטערים על כך.

קארין אלהרר: ביקשנו בסיכום הדיון להעביר אלינו מסמכים עם תשובות, גם זה לא הגיע וזה מצער עוד יותר.

קארין אלהרר: גם משרדים נוספים כמו משרד הבריאות, הבטוח הלאומי ומשרד הרווחה, היו אמורים לעדכן את הוועדה ולא עדכנו.

קארין אלהרר: משרד הבריאות עדכנו?

קארין אלהרר: או.

קארין אלהרר: קיי.

<קריאה: זה לא עבר.

קארין אלהרר: שוויון חברתי.

קארין אלהרר: אני רוצה לחזור לנתונים.

קארין אלהרר: בישראל יש בין 8,000-24,000 טרנסג'נדרים, העובדה שיש פער כל כך גדול בין לבין מעיד על בעיה קשה.

קארין אלהרר: 68% חוו אפליה בתעסוקה, 45% מהאנשים הטרנסים התחילו טיפול הורמונלי ללא מרשם, 82% מהתלמידים השונים מגדרית בבתי הספר לא חשים בטוחים בבתי הספר.

קארין אלהרר: 41% מהטרנסים ניסו להתאבד ולצערנו, בחודשים האחרונים התאבדו מאי פלג וברק קשת, זכרם לברכה.

קארין אלהרר: למה?

קארין אלהרר: למה?

קארין אלהרר: למה כל כך קשה להיות טרנסג'נדרים בישראל?

קארין אלהרר: מעבר להתמודדות המאוד קשה ומורכבת מול המשפחה והחברים, אנחנו רואים שגם הרשויות, למרבה הצער, לא טומנות ידן בצלחת ובאמת מערימות קשיים על קשיים.

קארין אלהרר: אנחנו מוצאים שהבעיה היא בעיה רוחבית.

קארין אלהרר: נכון שיש כמה נקודות אור שניתן מענה אבל, למעט אותן נקודות אור קטנות ולא מאורגנות, אנחנו רואים בעיות קשות.

קארין אלהרר: אני מברכת את חברת הכנסת יעל גרמן, שהיא גם יו"ר השדולה הגאה ביחד עם חברי כנסת נוספים, שנמצאת אתנו היום בדיון, תודה רבה יעל ואני רוצה להתחיל ולשמוע לשאלות מאד פרטניות.

קארין אלהרר: ליאורה, תרצי לומר משהו לפני כן?

קארין אלהרר: לא.

קארין אלהרר: משרד הפנים, נציגים?

קארין אלהרר: לא, זה יהיה ממש מוגזם.

קארין אלהרר: מי אישר הגעה ממשרד הפנים?

קארין אלהרר: רשות האוכלוסין, מישהו כן נמצא?

קארין אלהרר: מי אישר הגעה?

קארין אלהרר: אני אבקש ממךָ, אייל, אם תוכל להתקשר ולראות איפה הוא נמצא.

קארין אלהרר: משרד הבריאות.

קארין אלהרר: אלי לוי?

<אליהו לוי: כן.

קארין אלהרר: חסכת לנו טלפון.

קארין אלהרר: באת 'בול' בזמן.

קארין אלהרר: תתקרב לשולחן.

<אליהו לוי: היה לנו - - -

קארין אלהרר: אז יש פה הרבה שאינם חברי כנסת אבל זה עדיין מקומם.

קארין אלהרר: שלום אדוני, בוקר טוב.

<אליהו לוי: בוקר אור.

קארין אלהרר: ברוך הבא לוועדה.

קארין אלהרר: התחלתי לומר שנציגים מטעמכם לא הגיעו לדיון הקודם.

<אליהו לוי: לא הוזמַנו.

קארין אלהרר: אני חושבת שהוזמנתם.

קארין אלהרר: על פי רישומיי הוזמנתם ועוד איך אבל, אנחנו - - -

<אליהו לוי: רגע, שניה, סליחה - - - בדיון הקודם היו שני נציגים שלנו, היועצת המשפטית אודליה אדרי, שגם אמרה משהו בוועדה, זה מה שידוע לי והייתה גם תמי - - - אחת העובדות שלי.

קארין אלהרר: אני חייבת להודות - - -

<אליהו לוי: זה מה שידוע לי.

קארין אלהרר: שאלתי חזור ושָאוֹל, האם נמצאים כאן נציגים של משרד הפנים או מי מטעמו ולא הייתה תגובה בקהל, אז אני אולי נראית מפחידה אבל אני לא באמת.

<אליהו לוי: אני לא אומר את זה אבל מאחר ואנחנו נקראים רשות האוכלוסין ולא משרד הפנים אז יכול להיות שמפה נבעה הטעות, אני לא יודע אבל אני יודע - - -

קארין אלהרר: האם אתם מסונפים באיזושהי דרך למשרד הפנים?

<אליהו לוי: שר הפנים הוא השר הממונה עלינו.

קארין אלהרר: יפה, אז כשאני שואלת אם יש נציגים של משרד הפנים, הייתי מעלה בדעתי שנציגי רשות האוכלוסין יגידו: אנחנו כאן אבל בסדר - - - מה?

<קריאה: רשומים - - -

קארין אלהרר: לא, הם לא רשומים בפרוטוקול.

קארין אלהרר: אני יודעת מה אני אומרת, עם כל הכבוד.

קארין אלהרר: לא משנה.

קארין אלהרר: בואו נתקדם.

קארין אלהרר: פנינו לעתיד.

קארין אלהרר: אני מבקשת לפתוח ולשאול אותך, מהי הפרוצדורה היום לצורך שינוי מין בתעודת הזהות?

<אליהו לוי: מדובר בשינוי מין במרשם כי זה לא רק בתעודת זהות, זה גם בכל התעודות.

<אליהו לוי: בעקרון אנחנו צריכים תעודה ציבורית, כדי לשנות כל פרט צריך תעודה ציבורית.

<אליהו לוי: לעניין הזה היא אישור רופא מומחה, אישור ממשרד הבריאות על שינוי המין ואנחנו מבצעים את השינוי.

<אליהו לוי: כתוב בדיוק "אישור מרופא מומחה ממשרד הבריאות".

קארין אלהרר: התהליך הבריאותי לוקח שנה ובמשרד הפנים משום מה זה לוקח שנתיים, אז כנראה שיש תעודה ציבורית וזה עדיין לא מאוד עוזר.

<אליהו לוי: ברגע שאנחנו מקבלים את כל המסמכים, זה בַּמקום או יומיים אחרי זה.

<אליהו לוי: ברגע שיש לנו את המסמכים אנחנו - - -

קארין אלהרר: או.

קארין אלהרר: קיי, אני אשמח לשמוע נציג מהקהילה שאולי יודע לומר אחרת, כי מהטיעונים שנשמעו כאן, גם בדיון הקודם, זה נשמע רחוק כמו מזרח ממערב מן המציאות שהם חיים בה.

קארין אלהרר: כן, בבקשה.

<נינה הלוי: נינה הלוי, נציגת הציבור בוועדה לשינוי מין ופעילה בפרויקט "גילה" להעצמה טרנסית.

<נינה הלוי: ממה שאני יודעת מהשטח, אנשים שמגיעים ללשכות מרשם האוכלוסין עם כל האישורים, עדיין נדחים בתואנות שונות.

קארין אלהרר: אילו למשל?

<נינה הלוי: מתעקשים איתם על ניסוחים כאלה ואחרים, הם צריכים לרוץ פעמיים ושלש לרופא המטפל בשביל לקבל ניסוח כזה או אחר.

<נינה הלוי: גם כשהם מביאים את הנוסח המבוקש, הרבה פעמים עוברים שבועות ארוכים עד שהם מקבלים אישור והם צריכים 'לנדנד' שוב ושוב.

<נינה הלוי: זה גם ענין של שרירות לב ומשתנה מסניפים לסניפים ומעת לעת, הדרישות מאד משתנות והמון אנשים במשך השנים, למרות שעברו ניתוחים, למרות שלוקחים הורמונים, למרות שנמצאים במעקב רפואי, לא מצליחים לשנות את הסעיף.

קארין אלהרר: מהו הניסוח המבוקש?

<נינה הלוי: נורא משתנה אבל בדרך כלל זה משהו כמו:

<נינה הלוי: עבר את כל ההליכים הרפואיים ועכשיו הוא אישה או היא גבר או what ever לכל דבר, אבל, עוד פעם, הדרישה גם משתנה, אני מכירה אנשים שפשוט מתרוצצים הלוך וחוזר כמה וכמה פעמים, כל פעם דורשים נוסח אחר, כל פעם הם מביאים ואז דורשים משהו אחר, ממש ברמה של התעמרות.

קארין אלהרר: אדוני, מהו הנוסח המבוקש?

<אליהו לוי: אני לא זוכר אותו בדיוק, אני תיכף אכנס לדף האינטרנט שלנו, זה מופיע, יש לנו נוהל מסודר בעניין הזה, שהוא תוקן לאחרונה, לפני שלושה או ארבעה חודשים, יחד עם משרד הבריאות.

<אליהו לוי: הכנסנו בו את התיקון האחרון, מפורט בדיוק, אני - - - את הנוסח המדויק, אני כבר אומר לכם, כתוב שם אם אני לא טועה, זה - - -

<דפנה גוטליב: יש לי את הנוסח אם זה עוזר לך.

<אליהו לוי: כן.

<דפנה גוטליב: אני ממשרד המשפטים.

<דפנה גוטליב: אגב, אני לא יודעת אם לזה התכוונת אבל אלו חלופות.

<דפנה גוטליב: זאת אומרת, זה 'או או או'.

<דפנה גוטליב: "או אישור הוועדה הציבורית לבדיקת התאמה לביצוע ניתוחים לשינוי מין, שמונתה על ידי מנכ"ל משרד הבריאות, אישור רפואי המעיד על ביצוע של ניתוח לשינוי מין ותעודה של הרופא המטפל בארץ כי הליך שינוי המין הסתיים, או, אישור רפואי המעיד על ביצוע ניתוח לשינוי מין בחו"ל ואישור על ידי הרופא המטפל בארץ כי הליך שינוי המין הסתיים, או תעודה המעידה על שינוי מין, של הוועדה הציבורית לבחינת שינוי מין ללא ניתוח, שמונתה על ידי מנכל משרד הבריאות", שזו בעצם התוספת שעליה הוא דיבר, שהיא - - -

<קריאה: לא קיימת.

<דפנה גוטליב: את זה אני לא יודעת.

יעל גרמן: שהיא החשובה ביותר.

<דפנה גוטליב: לא, לא, יכול להיות, אני ממשרד המשפטים, את המהלך הזה - - -

קארין אלהרר: אתם הייתם שותפים?

<דפנה גוטליב: אנחנו היינו שותפים, אנחנו הובלנו את המהלך של הקמת הוועדה הזאת, אני יודעת שמונתה הוועדה, האם היא פועלת או לא זה - - -

<אליהו לוי: ודאי לא - - -

קארין אלהרר: רגע.

קארין אלהרר: סליחה, סליחה, סליחה - - -

<אליהו לוי: ודאי לא בתחום אחריותנו.

קארין אלהרר: סליחה, סליחה, אדוני, אני רוצה לשאול, כמה מקרים אושרו על פי הקריטריון השלישי?

<אליהו לוי: אני לא יודע, יכול להיות - - -

קארין אלהרר: חברים, הוא יודע להתבטא, חברות וחברים, הוא יודע להתבטא ואני מבטיחה לכם את זכות הדיבור המלאה.

<אליהו לוי: אני רוצה רק להסביר לך, אני חלילה לא מתחמק ואני - - -

קארין אלהרר: לא, לא חשבתי.

<אליהו לוי: אין לי את הנתונים, באמת שאין לי, לא ידעתי שאני צריך להביא אותם.

<אליהו לוי: יתכן שהנתון הוא אפס כמו שהם אומרים, יכול להיות שעדיין לא מונתה הוועדה אבל הוועדה היא לא בתחום אחריותנו.

<אליהו לוי: כלומר, הנוהל נכתב, יכול להיות גם לגבי העתיד, שכשתהיה ועדה נוכל לקבל את התעודות שלה.

<אליהו לוי: יכול להיות שעדיין אין ועדה, היא לא בתחום אחריותנו.

<אליהו לוי: כמו שאני מבין הוועדה היא בתחום האחריות של משרד הבריאות.

<אליהו לוי: אם נקבל ממנה אישורים בוודאי שנבצע אבל שוב פעם, זו אחת החלופות, יש שלש חלופות, כמו שהיא הקריאה, חלופה של שינוי מין בארץ, שינוי מין בחו"ל והחלופה השלישית היא התעודה.

<אליהו לוי: אנחנו כרגע, את שתי החלופות, כמו שהסברתי, כן מקבלים, אלה אישורים וכן מקבלים.

קארין אלהרר: משרד הבריאות, מה אתם אומרים על עניין החלופה השלישית?

<רם שגיא: השם הוא רמי שגיא, אני עוזר לראש מינהל רפואה.

<רם שגיא: אתייחס אולי כבר בצורה רחבה יותר - - -

קארין אלהרר: לא, בוא נתמקד בשאלה הזאת.

<רם שגיא: הוועדה עצמה עובדת מספר שנים למעשה, כשיש עלייה גדולה בכמות הפניות.

<רם שגיא: אני אתן דוגמה, ב-2010 למשל, מספר הפונים לוועדה - - - עם ניתוח מ-17, בשנת 2015 – 92, מבחינת אישורים לניתוח, בשנת 2010, 8 אושרו וב-2015 – 38, כלומר, יש עלייה בנפח הפעילות - - -

יעל גרמן: השאלה היא לגבי החלופה השלישית, היא לא מדברת על ניתוח.

<רם שגיא: אני רוצה לתת את - - -

קארין אלהרר: אדוני, אני מאד מכבדת את זה ואני מבטיחה לשמוע את כל התשובות, אני אשמח להתייחסות נקודתית לשאלה הספציפית.

<רם שגיא: למיטב ידיעתי הוועדה עצמה, הכוללת, למעשה עוברת שינוי כוח אדם, הרבה אנשים שעבדו בהתנדבות שם הפסיקו את ההתנדבות, גם סביב - - -

קארין אלהרר: למה זו ועדה בהתנדבות?

<רם שגיא: זו לא הייתה אמורה להיות ועדה בהתנדבות, היא התחילה כהתנדבות עם מספרים קטנים, אנשים עשו את זה מתוך רצון לעזור, ד"ר דליה גלבוע הייתה שם שלושים שנה כפסיכולוגית, בתקופה האחרונה למעשה, המפגש האחרון היה באפריל האחרון, אותרו אנשים חדשים, למעשה בתקופה האחרונה, אותר תקציב כדי שהוועדה הזאת לא תעבוד בהתנדבות אלא - - -

יעל גרמן: אתה רוצה לומר שהוועדה לא התכנסה בכלל, אפילו לא פעם אחת?

<רם שגיא: היא התכנסה מספר פעמים, יש לי פה את הנתונים, גם על 2014, גם 2015, למשל, ב 2015 היו ארבע ישיבות, ב 2016 היא התכנסה פעם אחת באפריל, למיטב ידיעתי לא התכנסה ועדה בנושא של שינוי מין ללא ניתוח, כלומר, רק לנושא של ניתוחים - - -

קארין אלהרר: למה?

<רם שגיא: אני חושב שההסבר לזה הוא שוב, סביב הנושא של החלפת האנשים, סיום תפקידים ובחירת כוח אדם חדש.

קארין אלהרר: אדוני, אני חייבת לומר, שוב, אני מבינה שאתה שלוח של משרד הבריאות, זה לא ענין אישי.

קארין אלהרר: אני לא מצליחה להבין.

קארין אלהרר: משרד הבריאות הוא משרד ממשלתי מכובד, מקים ועדה, הדעת נותנת שמי שהקים את הוועדה ימנה אנשי מקצוע, וודאי לא מתנדבים, הרי משרד הבריאות לא מושתת על מערך מתנדבים.

קארין אלהרר: מתנדבים זה מבורך אבל לא לדברים כאלה עקרוניים.

קארין אלהרר: אני לא מצליחה להבין, העובדה שאדוני מספר שב- 2016 לא קויים ולו חלקית הסעיף השלישי לנוהל הזה, זה אומר שהלכה למעשה הוא לא קיים, אז על מה אנחנו מדברים בכלל?

<רם שגיא: מה שאני רוצה לומר זה שבסך הכול עבודת הוועדה שקיימת כבר כמה שנים, הלכה וגדלה, יש הרבה פניות - - -

קארין אלהרר: איך היא הלכה וגדלה?

קארין אלהרר: אדוני מספר לי שהיא לא התכנסה פעם אחת לעניין הסעיף השלישי.

קארין אלהרר: האם הוועדה הכוללת מתייחסת גם לסעיף השלישי?

<רם שגיא: הוועדה לא מתייחסת לעניין הסעיף השלישי, זו ועדה נוספת, חדשה אבל, אני מעריך שכח האדם יהיה אותם אנשים - - -

קארין אלהרר: כמה זמן הסעיף השלישי הזה קיים בנוהל?

<רם שגיא: נובמבר 15' למעשה נכתב חוזר מינהל, שמתייחס לנושא הזה, אנחנו עוד מעט חצי שנה.

קארין אלהרר: נובמבר 15' זה יותר מחצי שנה.

<רם שגיא: חצי שנה.

<רם שגיא: עכשיו אנחנו במאי 16'.

קארין אלהרר: אני מנסה להבין, במהלך חצי השנה, האם הייתה ישיבה לגבי איוש משרות בוועדה הזאת?

קארין אלהרר: מה קרה?

קארין אלהרר: מתי התכנסה?

<רם שגיא: היא התכנסה באפריל 16', בחודש עבר, דנה במקרים שקשורים לאישור ניתוחים, אותרו אנשים חדשים - - -

קארין אלהרר: אדוני לא עונה לשאלה, שניה, אתה אומר שיש את הוועדה הכוללת, שלא מתייחסת, רק שניה, גבירתי, גבירתי, יש את ועדת הניתוחים שהיא הוועדה הכוללנית יותר, נכון?

קארין אלהרר: שאתה אומר שהתכנסה באפריל 16' - - -

<רם שגיא: בחודש שעבר.

קארין אלהרר: בחודש שעבר ואנחנו, אל"ף, מברכים על התכנסותה, הגם שהייתה מאוחרת.

קארין אלהרר: יש את העניין של הקריטריון השלישי בחוזר המנכל - - -

<רם שגיא: הוועדה הזו - - -

קארין אלהרר: רגע, רגע, רגע, אדוני, הקריטריון השלישי הוא לוועדה אחרת, הוא לא לוועדה - - -

יעל גרמן: היא לא התחילה לפעול, הוא מודה.

קארין אלהרר: והיא לא התחילה לפעול.

קארין אלהרר: עברה חצי שנה, מה אמורים להסיק האנשים שאמורים לעשות שימוש בסעיף הזה, שזה סתם כתוב על הנייר?

<רם שגיא: חס וחלילה, אני אומר עוד פעם, יש פה עניין של תחלופה של אנשים, יש פה איתור של כוח אדם, הסדרה של דברים שהתחילו בהתנדבות מתוך רצון טוב אבל סביב עלייה של נפח הפעילות כבר אי אפשר לעשות את זה בהתנדבות, יש תקציב שהועבר בימים האחרונים ואני מניח שהוועדה הזו - - -

יעל גרמן: אולי נשמע מתי היא תתכנס?

קארין אלהרר: רק שניה, מתי עבר תקציב?

<רם שגיא: בימים האחרונים.

קארין אלהרר: מה זה "ימים"?

<רם שגיא: הימים האחרונים, זה עדכון של הימים האחרונים, היה - - - של תקנים, לתת תקנים לוועדה, ירדנו מנושא - - -

קארין אלהרר: כמה תקציב עבר?

<רם שגיא: אני לא יודע להגיד את הסכום, אני יודע שעבר תקציב בימים האחרונים.

קארין אלהרר: תקציב שיכול לאייש משרות?

<רם שגיא: כן, התשובה היא כן.

<קריאה: לאיזו ועדה?

קארין אלהרר: רק שניה.

קארין אלהרר: לוועדת הניתוחים או לוועדה השנייה?

<רם שגיא: לוועדת ניתוחים.

קארין אלהרר: אבל אדוני, אדוני, שוב, סליחה, אני לא יודעת, או שאני לא מבינה טוב או שאני לא יודעת מה קרה כאן.

קארין אלהרר: אמנם מוקדם בבוקר אבל בכל זאת ננסה.

קארין אלהרר: יש את ועדת הניתוחים, ועדת הניתוחים היא הוועדה שעליה הושתו תקציבים נוספים?

<רם שגיא: נכון.

קארין אלהרר: נעזוב בצד את ועדת הניתוחים, שאני מבינה שהיא התכנסה ובירכנו והכול בסדר.

קארין אלהרר: לא בסדר אבל סוף סוף התכנסה.

קארין אלהרר: מעבר לוועדת הניתוחים, יש את הוועדה שאחראית על הקריטריון השלישי בחוזר המנכ"ל.

<רם שגיא: עדיין לא התכנסה.

קארין אלהרר: הבנתי.

קארין אלהרר: אני רק שואלת.

קארין אלהרר: שם יש עדיין רק מתנדבים?

קארין אלהרר: מה זה?

קארין אלהרר: היא לא התכנסה – למה?

<רם שגיא: אני לא יודע למה היא לא התכנסה - - -

קארין אלהרר: אדוני, אתה נציג המשרד, אם אתה לא יודע לענות לי, מי יידע לענות לי?

<רם שגיא: אני אברר - - -

קארין אלהרר: אז אני מבקשת - - -

<קריאה: ולמה אדוני לא טרח לברר לפני שבא לישיבה?

קארין אלהרר: ישיבת ועדה לביקורת המדינה, כן.

יעל גרמן: העיקר הוא מתי היא תתכנס.

יעל גרמן: בואי נשמע.

<קריאה: לא היה סוד מה נושא הישיבה היום.

יעל גרמן: בואי נשמע.

יעל גרמן: גבירתי היושבת ראש, שיתחייבו בפנינו תוך כמה זמן הוועדה מתחייבת להתכנס.

קארין אלהרר: חברת הכנסת גרמן, אנחנו נבקש מהנציג המכובד לצאת, לעשות את הטלפון לאדם הרלבנטי ואני מבקשת לדעת אל"ף, מתי הוועדה מתכנסת, ובי"ת, מדוע היא לא התכנסה עד היום?

קארין אלהרר: אני מבקשת לדעת תשובות.

קארין אלהרר: אני חושבת שזה מאוד רלבנטי לנושא הדיון ואני מצרה על כך שמגיעים לוועדה לביקורת המדינה, כשברור שיישָאֲלו כאן שאלות שהן לא שאלות רוחב כלליות, הרי לא באנו לדבר על המצב במדינה, באנו לדבר על עניין ספציפי ואני לא מוצאת תשובות ספציפיות.

קארין אלהרר: אל"ף, אני מבקשת מכל הנציגים לבוא עם תשובות מדויקות ודבר שני, אני מבקשת לקבל תשובה עד סוף הדיון לעניין הזה.

קארין אלהרר: אני רוצה לברך את חברת הכנסת מירב מיכאלי, גם היא יושבת ראש משותפת של השדולה הגאה, שנמצאת אתנו.

קארין אלהרר: כן, בבקשה, גבירתי, חברת הכנסת גרמן.

יעל גרמן: תודה רבה.

יעל גרמן: קודם כל, כרגיל, אני חייבת לפתוח בדברי ברכה ליושבת ראש, תמיד יודעת לטפל בנושאים החשובים ביותר, כמובן בעיניי אבל אני חושבת שהם חשובים מאד לחברה.

יעל גרמן: התחלנו אולי באחד הנושאים החשובים ביותר.

יעל גרמן: אנחנו מדברים פה הרי על הגדרה, על זהות.

יעל גרמן: אדם יכול להרגיש את הזהות שלו גם אם הוא לא עשה שינוי מין פיזי, הוא עדיין מרגיש, גבר מרגיש שהוא אישה, אישה מרגישה שהיא גבר וזה עניין של תחושה.

יעל גרמן: להערכתי, יש מדינות שבכלל לא מבקשות, לא ועדות ולא ניתוחים.

יעל גרמן: אדם בא ואומר: אני מרגיש שאני בזהות מגדרית מסוימת ובמרשם האוכלוסין ובמשרד הפנים מקבלים את ההצהרה שלו ומכבדים אותו, כי יש כבוד ורושמים אותו כפי שהוא חש.

יעל גרמן: מה יקרה?

יעל גרמן: הרי לא יקרה שום אסון.

יעל גרמן: הוא לא מתחזה, הוא לא משנה את זהותו כאזרח כזה או אחר, הוא פשוט מבטא את זהותו המינית.

יעל גרמן: את זה אני מעירה אבל נניח שעוד לא הגענו אל חזון אחרית הימים שבו אדם יבוא ויאמר: זוהי זהותי אבל, המינימום הוא אותה ועדה שלא מתייחסת לניתוח.

יעל גרמן: לא כל טרנסג'נדר מעוניין ועושה בסופו של דבר את הניתוח.

יעל גרמן: יש כאלה שעושים חצי ניתוח - - - יש כאלה שלא עושים בכלל ניתוח והם מרגישים עם זה טוב.

יעל גרמן: זה לא יכול להיות שהמדינה תימנע מאדם שמרגיש שזהותו המינית היא איקס, לבוא ולבטא את זה ועל ידי כך גם למנוע מהחברה להכיר בו ככזה, כי אם אני, לצורך העניין אני, מרגישה שאני גבר, אני רוצה שיפנו אלי בשפה של גבר, בזכר ולא בנקבה ולהיפך, וזה נמנע וזה חלק מהזהות וזה חלק מההוויה, זה חלק מהחיים היומיומיים.

יעל גרמן: לכן אני חושבת, שאת פתחת בנושא שהוא אולי אחד החשובים ביותר, אני מאד אשמח שפשוט יתנו לנו תשובה.

יעל גרמן: לא פלא, דרך אגב, הוא באמת לא אשם, הוא באמת לא אחראי, אם הוועדה לא התכנסה ואין המלצות אז הוא לא יכול לרשום.

יעל גרמן: הלוואי ולא צריך היה את זה אבל נניח שצריך, אז מה שאני מבקשת הוא שנקבל פה לוחות זמנים ברורים ונעשה מעקב, יהיה ברור שהוועדה מתכנסת ואז אתה תוכל לרשום "תוך יום" כמו שאמרת.

קארין אלהרר: אדוני, אתה רוצה לדבר?

קארין אלהרר: אתה יכול להתקרב לשולחן.

<ג'יי האריס: אז כך, רציתי לומר בנושא, גם אחרי שלאדם יש נוסח ואישור, והוא חתום על ידי משרד הבריאות, שתוכנו היה: הנ"ל עבר טיפולים לשינוי מין ויש לראותו כזכר, עדיין מנהלת מרשם אוכלוסין בירושלים הטרידה אותי מינית ואני מצטער, אין לזה שום הגדרה אחרת, אם היא מבקשת לדעת מה אורך איבר המין שלי אני מתנצל, זה לא - - -

קארין אלהרר: מה?

<ג'יי האריס: כן.

<ג'יי האריס: חתום על ידי שלושה רופאים והיא עוד אומרת לי: אם אתה מסרב לומר לי, המדינה מעוניינת לדעת מה גודל איבר המין שלך, אז אני אומר לה: סליחה, אנחנו עומדים לקיים יחסי מין?

<ג'יי האריס: לא שידוע לי אני מתנצל אבל, אם את טוענת דבר כזה אז אני אשמח לדעת.

<ג'יי האריס: אז היא אומרת לי: לא, אבל זה עניינה של המדינה.

<ג'יי האריס: אז אמרתי: שהמדינה תחוקק חוק שאני יכול ללכת עירום ברחוב.

<ג'יי האריס: אז היא אומרת לי: לא, אתה תחזור לפה עם אישור חתום על ידי שלושה רופאים, על גודל איבר המין שלך.

<ג'יי האריס: מה, זה חלק מדרישת חוק?

<ג'יי האריס: זו נטו שרירותיות של פקידים באותו רגע, עם הקפריזה שקמה אתם בבוקר.

<ג'יי האריס: אני ניגש לפקידה, היא מדברת אלי בלשון זכר, פתחה את המחשב, הקלידה את תעודת הזהות שלי, 'קפץ' שאני נקבה, התחילה לדבר כנקבה.

<ג'יי האריס: אני שואל אותה: ומה השתנה מלפני שתי דקות?

<ג'יי האריס: אומרת לי: המחשב אמר לי, אז אמרתי לה: ואם הייתה צומחת לי פה קרן אז כן?

<ג'יי האריס: אנחנו אפילו לא דנים בדברים האלה, זאת אומרת, יש פה בעיה ממש עמוקה.

<ג'יי האריס: ללכת ברחוב, להיות בטוחים, זאת אומרת, אם אני אלך ברחוב ותעודת הזהות שלי תאמר: נקבה, לצורך העניין, מחר יעצור אותי שוטר, אני אצטרך להוכיח לשוטר שאני אני, לך תוכיח לשוטר שאתה אתה.

<ג'יי האריס: זאת אומרת, אני לא כל היום מסתובב עם אישורים רפואיים ומנופף בזה לכל אדם שני ברחוב.

<ג'יי האריס: זאת אומרת, אתה צריך להחליף את הסעיף הזה לא בגלל שהדבר הזה הוא הוויה או רצון או איזה משהו שיכירו אותי או לא יודע מה, זה ממש צורך יומיומי.

<ג'יי האריס: וזה מכעיס לדעת, באמת מכעיס לדעת וזה לא עניין של מה בכך שוועדות לא מתכנסות ודברים ומתנדבים וסיפורים, זאת אומרת, את זה אנחנו כבר - - - ולא פלא שאנשים מגיעים למצב של התאבדויות וכו', כי זה המצב ודיברתְ, יושבת הראש, על בעיה רוחבית וזוהי באמת בעיה רוחבית, זה מגיע לרופאים, לחוסר מקצועיות וכו'.

<ג'יי האריס: תודה רבה.

קארין אלהרר: תודה.

קארין אלהרר: אדוני, נציג רשות האוכלוסין, האם אתה מכיר התנהגויות כאלו?

<אליהו לוי: לא, אני מופתע מאד.

<אליהו לוי: לא מקובל עלי כמו שזה לא מקובל עליכם להתנהג ככה.

<אליהו לוי: גם אם לא מבצעים ומבקשים עוד אישור, אז יש דרך להתבטא.

<אליהו לוי: אני מוכן לקחת את פרטי המקרה, לבדוק את זה, לברר - - -

<קריאה: זה לא מקרה יחיד.

<אליהו לוי: לא, כל מקרה שמגיע אלינו בנושאים האלה אנחנו בודקים, אם צריך אנחנו מביאים את האנשים, מבררים איתם, לא ידוע לי על הרבה מקרים כאלה.

<אליהו לוי: אולי בשנתיים שלש האחרונות על מקרה אחד או שניים.

<אליהו לוי: לא ידוע על מקרים אחרים.

<אליהו לוי: יש גם מקרים שמבקשים עוד מסמכים, כמו שאמרנו ולא מוצאים אותם אז יכול להיות שמתפתח דין ודברים בין שניהם אבל להגיע לרמה כזאת – אני לא מצפה, אני לא מכיר את המקרה הספציפי הזה, אני לא יודע - - -

קארין אלהרר: מה אתם עושים כדי למנוע מקרים כאלה?

<אליהו לוי: אין לי משהו 'בשרוול' אבל - - -

קארין אלהרר: הדרכות?

<אליהו לוי: הדרכות בוודאי, זה מה - - -

קארין אלהרר: כמה פעמים הייתה הדרכה בשנתיים האחרונות?

<אליהו לוי: אני לא יודע אם הייתה, אני יכול לומר לכם שבכל יום רביעי אמורות להיות לנו הדרכות בבקרים, לעובדי הלשכות ואני אבקש בחודש יוני יהיה יום הדרכה על הנוהל הספציפי הזה.

<אליהו לוי: זה מה שאני יכול לצאת מפה הלאה.

<אליהו לוי: מה היה קודם אני באמת לא זוכר ולא יודע להגיד, כלומר, אני יכול להבטיח שבחודש הקרוב, תהיה באחד מימי רביעי הקרובים הדרכה בנושא הזה.

<אלה אמיר: סליחה על ההתפרצות, בתור רכזת הבריאות של ארגון "מעברים" אני רוצה להציע שנחליף כמה מלים בנוגע לזה מאוחר יותר.

<אליהו לוי: אני פה.

קארין אלהרר: אל"ף אני מברכת על היוזמה הזאת שלךָ, חבל שהיא לא בא קודם אבל אפילו הפנייה, אתה יודע, זה מעבר לעלבון ולתחושה הזאת של 'אם מכירים בי או לא מכירים בי' ואמר כאן האיש המכובד, זה יכול לגרור אפילו פגיעה בבטיחותי, בביטחון שלי, ביכולת שלי להסתובב ברחוב עם תעודת זהות שמזהה אותי.

<אליהו לוי: יש פה שני דברים.

<אליהו לוי: האחד, איך היא פונה אליו, באיזה נוסח, איך פונים אליו בלשכה, את זה אנחנו יכולים ללמד את העובדים שלנו אבל - - -

קארין אלהרר: גם הערות שבעיניי הן מאוד פוגעניות, כפי שהיא העירה, אין להן מקום.

<אליהו לוי: זה ברור שלא צריך להיות, כלומר, אני אפילו לא מתייחס לזה, זה לא אמור להיות, אין דרישה כזאת, לא אמורה להיות, כלומר, בצורת פנייה אנחנו יכולים להדריך אותם ולהסביר להם, אני אשמח לקבל גם עזרה - - - ואיך לומר אבל, הפרט השני הוא שינוי במִרשם.

<אליהו לוי: שינוי במרשם זה על פי המסמכים, כלומר, גם אם הוא מרגיש והוא רוצה, אני לא יכול כרגע לשנות, יש סעיף 19 לחוק המרשם, שלכל שינוי אני חייב תעודה ציבורית, תעודה ציבורית במקרה הזה היא או אישור הוועדה או מסמכים - - -

קארין אלהרר: אני רוצה להגיד לך משהו על תעודה ציבורית, אדוני, רגע, סליחה, אלישע, אני אתן לך לדבר.

קארין אלהרר: אני רוצה להגיד לך משהו על תעודה ציבורית.

קארין אלהרר: תראה, תעודה ציבורית אפשר לקרוא אותה משמאל לימין, אפשר לקרוא אותה מימין לשמאל, אפשר לקרוא אותה הפוך, יש כל מיני דרכים לקרוא תעודות ציבוריות.

קארין אלהרר: כשרוצים לשלב ידיים ובאמת לסייע לאנשים, אפשר לקרוא אותה ולהגיד: זה מספיק לי וכשרוצים להקשות על אנשים אז אפשר לקרוא אותה ולהגיד: לא, זה לא מה שביקשתי, אז אני מבקשת, שבמסגרת ההדרכות – שאני סומכת ידי שבאמת תתקיימנה, לפחות הראשונה בימים הקרובים, באחד מימי הרביעי הקרובים, כפי שהתחייבת בפני הוועדה, גם קריאת התעודה הציבורית תקבל מקום בהדרכה, כי לקרוא תעודה ציבורית אני מאמינה שזו יכולת קריאה שיש לה המון פרשנויות ובסוף, אני גם יודעת לומר שזה ענין של רצון ואני לא חלילה חושבת, שלמישהו יש כוונות לא טובות אבל, אני כן יודעת שהרבה פעמים יש 'רוח המפקד' ואם 'רוח המפקד' אומרת: בואו לקראת האזרחים והאזרחיות, כולי אמונה שהדבר הזה יכול להסתיים בפחות משלש ארבע 'היטרטרויות' בין המשרדים השונים, בסדר?

<אליהו לוי: אני מסכים אתך בנושא ההדרכות, אנחנו נדריך את הנוהל הספציפי שצריך תעודה ציבורית וצריך את האישורים הרפואיים.

<אליהו לוי: ברגע שיהיו האישורים הרפואיים, לא נטרטר שוב פעם, אבל כל עוד אין אנחנו נצטרך אותם.

<דפנה גוטליב: אני - - -

קארין אלהרר: רגע, אני מיד נותנת רשות דיבור.

קארין אלהרר: קודם אלישע.

<דפנה גוטליב: אני יכולה להעיר משהו לגבי התעודה הציבורית?

<אליהו לוי: כתוב, אני יכול להקריא מה כתוב.

<דפנה גוטליב: תעודה ציבורית, אגב, פקודת הראיות אומרת בדיוק מהי תעודה ציבורית - - -

קארין אלהרר: לא, לא לגבי קיומה.

<דפנה גוטליב: השאלה מהי התעודה הציבורית, אתה לא יועץ משפטי, נכון?

<דפנה גוטליב: יש למשרד הפנים נוהל פנימי שזה הנוהל שממנו הקראתי שאומר בדיוק מה זה.

<דפנה גוטליב: אני לא יודעת מתי האדון בא בפני משרד הפנים אבל השאלה לא אמורה להיות, אין פה עניין של שיקול דעת.

<דפנה גוטליב: אתם יודעים בדיוק מהי התעודה הציבורית שאתם אמורים לקבל ואין פה - - -

קארין אלהרר: ועובדה שלא - - - תעודה ציבורית.

<דפנה גוטליב: נכון, לכן אני חושבת ואני מניחה שעושים את זה גם, צריך להיות חידוד נהלים לגבי השאלה מהי התעודה שצריך, שלושה רופאים נגיד, אני לא יודעת, אני גם לא חושבת שאתה מכיר את זה, זה לא משהו שהנוהל שלכם דורש.

<אליהו לוי: לא - - -

<דפנה גוטליב: בדיוק ולכן אם מישהו דורש לקבל אישור משלושה רופאים, אז זה משהו שהוא בניגוד לנוהל של משרד הפנים.

קארין אלהרר: ברור.

<דפנה גוטליב: זאת אומרת, מהי התעודה הציבורית ומהם המסמכים שצריכים להגיע, זה כתוב בצורה מאד ברורה בנוהל.

קארין אלהרר: תודה על החידוד, אלישע.

<אלישע אלכסנדר: אני רוצה לפנות אליך, אדוני לוי, העניין הזה של תעודת זהות – אנחנו סובלים ממנו, זה לא עניין רק של הכרה בזהות שלנו אלא זה באמת סבל.

<אלישע אלכסנדר: למשל, נשים טרנסיות שרוצות, לא יודע מה, לבקר את סבתא שלהן ברוסיה וכתוב להן "זכר" בדרכון – זה מסכן אותן פיזית, יש אנשים שזה מסכן אותם, שכל השכנים רואים, למשל, שכותבים לי מכתב וכתוב "לגברת כך וכך" אולי יש לי שכן שלא אוהב את זה, זה מסכן אותי פיזית.

<אלישע אלכסנדר: זה שזה 'גולגל' למשרד הבריאות, אני לא מבין איך זה קרה, בעיניי זה מעשה פסול, זה כמו שאם יום אחד יהיו נישואין להומואים, אני לא חושב שיעשו את זה במשרד הבריאות, זה ענין של הכרה במי שאנחנו וזה לא קשור לעניינים רפואיים, כי הרבה אנשים לא עושים ניתוחים, לא עושים כלום.

<אלישע אלכסנדר: אני לא עשיתי ניתוח, אני שיניתי בסופו של דבר בדרך 'מתחת לשולחן' וחברת הכנסת גרמן אמרה "מה כבר יקרה?

<אלישע אלכסנדר: " לדעתי אתם חוששים מכל מיני דברים ואנחנו מאוד מאוד נשמח לשבת ביחד ולמצוא פתרונות, שלא יבוא מישהו חס וחלילה וינצל נקודות מס של נשים, או כל מיני דברים שיש חששות ביטחוניים, יכול להיות שהכול לגיטימי ואנחנו מאוד מאוד נשמח להיפגש אבל, תבואו לקראתנו, תבואו, תיפגשו אתנו, אנחנו נמצא פתרון ביחד, שיהיה מקובל גם עליכם וגם עלינו.

<אלישע אלכסנדר: מה שקורה עכשיו הוא פשוט גיהינום.

<אלישע אלכסנדר: העניין הזה של הוועדה החדשה, שצריך לחכות שנתיים, שנתיים אנשים אמורים להיות בסיכון, והיא עוד לא קמה.

<אליהו לוי: ראשית, אני חושב שנפגשנו פעם, אצל השר גדעון סער - - -

<אלישע אלכסנדר: לא אתי.

<אליהו לוי: בעניין הזה ובעקבות הישיבה אצל השר סער כשהיה שר הפנים, הוחלט על קיום הוועדה, שתיתן אישורים למי שלא עובר ניתוחים.

<קריאה: לא, זה היה הבג"ץ.

<אליהו לוי: או.

<אליהו לוי: קיי, בסדר, אבל - - -

<קריאה: זה הוגש נגד המדינה, זאת התשובה של המדינה, חשוב להבין את זה, סליחה שאני מתפרץ לדבריך, אלישע.

<קריאה: התשובה של המדינה הייתה "בירור הזהות המגדרית צריך להיעשות במשרד הבריאות" וחשוב להגיד, טרנסג'נדריות היא לא הפרעה נפשית, בספר אבחנות פסיכיאטריות שעליו כל העולם - - - היא לא מופיעה כהפרעה נפשית, ואין שום סיבה שהדברים האלה ייעשו במשרד הבריאות, זאת האמירה של המדינה "אתם מקרה של בריאות".

קארין אלהרר: בעיה.

קארין אלהרר: אני רק רוצה - - -

<אלישע אלכסנדר: אני רוצה שתהיה לנו פגישה.

קארין אלהרר: אני בטוחה שאדוני מסכים.

<אליהו לוי: גם נפגשנו בעבר.

קארין אלהרר: מעולה.

קארין אלהרר: אני רוצה רק לברך את חברת הכנסת מירב בן ארי, שהצטרפה אלינו.

מירב בן ארי: אני לצערי צריכה לעלות לוועדת הכנסת אז רק להגיד אל"ף, תודה לך ובי"ת, אני חושבת שיש תחושה מהמשרדים שיושבים מולנו, כאילו כל הנושא הוא חדש, זה פשוט מדהים, זה פשוט מדהים, בואו, אנחנו, אתה יודע, יש לנו ראש ממשלה שמתהדר בהיותנו "בירת הגאווה העולמית", על "הפתיחות והזכויות והשוויון" – למה המשרדים לא יכולים כבר להסכין למציאות הזאת שבה יש מגדרים שונים, חוץ מאשר גבר ואשה, זכר ונקבה ביולוגיים והתאמה לגבר ואישה מגדרית?

מירב בן ארי: אני פשוט לא מבינה מדוע גרירת הרגלים הזאת והעכבות האלו?

מירב בן ארי: באמת, אני לא רוצה להשתמש בקלישאות של "2016" אבל, זה באמת, הדברים נמצאים כאן, הם מדוברים בכנסת, אפילו בכנסת, שלא לדבר על מקומות אחרים, כל כך הרבה שנים ונעשים כל כך הרבה מאמצים ואי אפשר להגיד שאין שיתופי פעולה, זאת אומרת, הקהילה ממציאה עשרות ארגונים שסוללים את הדרך, צריך רק להרים את הכפפות הרבות, אז אני שוב חוזרת ומודה לך גבירתי, ומקווה שנתקדם בחיים.

קארין אלהרר: כן, אדוני, יש תשובות?

<רם שגיא: התשובות לא השתנו, הן כמו שאמרתי קודם, נושא של כוח אדם ותקציבים ובימים האחרונים הועבר תקציב אז אני מעריך שהוועדה תתחיל לעבוד.

<רם שגיא: גם הוועדה, זה אותו כוח אדם, גם הוועדה עם הניתוח וגם הוועדה בלי הניתוח, אנחנו, אני אומר עוד פעם, יש פה, אני רוצה להשלים - - -

<רויטל ארבל: זה לא אותו כוח אדם.

<רם שגיא: יש פה איזושהי תחושה שבמשרד הבריאות הדברים לא נעשו, אבל יש עשייה טובה בשנים האחרונות, נכון שיש מקום להשתפר, נכון שעכשיו יש החלפת כוח אדם - - -

קארין אלהרר: השאלה מתי זה ישתפר.

<רם שגיא: אני אומר עוד פעם: אותרו כבר בעלי התפקידים החדשים, יש פה אנשים טובים שעבדו לאורך שנים - - -

קארין אלהרר: צפי, מתי תתכנס הוועדה?

קארין אלהרר: רק שניה, שניה.

<רם שגיא: התקציב מועבר בימים האלה והצפי הוא שמיד - - -

קארין אלהרר: הוועדה שהיא בלי קשר לניתוחים, מתי היא תתכנס?

<רם שגיא: שוב, זה אותו כוח אדם - - -

קארין אלהרר: או.

קארין אלהרר: קיי, מתי ההרכב הספציפי יתכנס?

<רם שגיא: גבירתי, זה אותו תקציב.

<רם שגיא: התקציב עובר – הוועדה מתכנסת.

<רם שגיא: זהו.

<רם שגיא: אני לא יכול להגיד לך תאריך, עוד שבוע, עוד שבועיים, התקציבים עוברים – הוועדה מתכנסת, זהו, זה הולך להיות בתקופה הקרובה.

קארין אלהרר: אדוני, אני חוזרת על שאלתי, כי נראה לי שלא הבהרתי אותה די.

קארין אלהרר: אתה אמרת בקולך שיש את ועדת הניתוחים ויש את הוועדה לעניין הנוהל, עכשיו אתה אומר שזו אותה ועדה הלכה למעשה.

<רם שגיא: אני אומר שאלה אותם אנשים.

קארין אלהרר: אותם אנשים.

קארין אלהרר: אתה אמרת בקולך שלפני חודש התכנסה ועדת הניתוחים לראשונה ב-2016 ובאותו קול השמעת שהוועדה לעניין הנוהל לא התכנסה אז אני מנסה להבין מה קרה.

קארין אלהרר: מה קרה שפתאום זו אותה ועדה והיא יכולה להתכנס והכול בסדר, לבין מצב שבו אתה אומר:

קארין אלהרר: אין תקציבים והיא לא התכנסה ואני לא יודע למה.

<רם שגיא: לא אמרתי, אני אומר שזה אותם אנשים.

קארין אלהרר: אם אלה אותם אנשים ואלה לא מתנדבים, אז למה היא לא התכנסה באותו מועד למשל?

<רם שגיא: אני לא יודע להגיד לך למה היא לא התכנסה באותו מועד, אני יכול להגיד שהיא התכנסה פעם אחת ב 2016, דנה במקרים שהתווספו לפניה, עוברים תקציבים בימים האלה.

קארין אלהרר: אין מקרים שנערמו על שולחן הוועדה לעניין הנוהל?

<רם שגיא: אני לא יודע לענות על השאלה הזאת.

קארין אלהרר: אני בטוחה שכן, אני שואלת שאלה רטורית.

<קריאה: אני לא יודע, אני לא בטוח שכן בגלל שהוקמו שתי ועדות שונות שאחת לא פועלת, אז יכול להיות שאנשים - - -

<רויטל ארבל: אלו שתי ועדות שונות.

קארין אלהרר: מי גבירתי?

<רויטל ארבל: אני ד"ר רויטל ארבל, אני אורוגניקולוגית, אני חברה בוועדה של משרד הבריאות, של ניתוחים לשינוי מין בדגש על ניתוחים.

<רויטל ארבל: זאת הוועדה ובוועדה זו יושב אנדוקרינולוג, פסיכיאטר, פסיכולוגית, מזכירת הוועדה, גניקולוגית – שזו אני, אורולוג ופלסטיקאי ואנחנו נפגשים אחת לשלושה חודשים.

<רויטל ארבל: אנחנו דנים במקרים בסגנון המקרים שעברו את כל הסבב של הרופאים ואנחנו מאשרים או לא מאשרים להם.

<רויטל ארבל: במסגרת התהליך הזה אנחנו נותנים לאנשים את האפשרות לעבור ניתוחים לשינוי מין בארץ והאמת היא שגם בחו"ל באופן עקרוני, המטרה של הוועדה היא גם לעזור לאנשים לעבור ניתוחים בחו"ל.

<רויטל ארבל: אין לזה שום קשר לוועדה של הנוהל.

<רויטל ארבל: בפועל, הרופאים המנתחים בוועדה הזו עוסקים בניתוחים ומשתתפים בוועדה.

<רויטל ארבל: אנחנו גם כותבים נוהל של משרד הבריאות וגם עושים מרפאות לטרנסג'נדרים לפני ואחרי ניתוח.

<רויטל ארבל: הוועדה הזאת, שמדובר עליה, של הנוהל – זה מבלבל כי יש נוהל של הוועדה לניתוחים ואנחנו מדברים על הנוהל של משרד הפנים, אז הוועדה הזאת, למעשה, צריכים לשבת בה שלושה אנשים, פסיכיאטר, אנדוקרינולוג ופסיכולוג קליני.

<רויטל ארבל: זה יכול להיות אותם אנשים וזה יכול להיות לא אותם אנשים אבל אלו שתי ועדות נפרדות.

<רויטל ארבל: אני, למשל, אין לי שום מעורבות בוועדה הזאת, אין לי תפקיד בה.

<רויטל ארבל: אני לא יודעת מה קורה בה, אני לא יכולה אפילו לדווח לכם, כי זה לא קשור אלי.

<רויטל ארבל: יש ועדה של ניתוחים שהמטרה שלה לקדם את נושא הניתוחים.

<רויטל ארבל: היא עובדת קשה והיא משתדלת אבל כולם מתנדבים, אנחנו כולנו מתנדבים, אני 'הושאלתי' מבית החולים "שערי צדק" לבית החולים תל השומר - - -

קארין אלהרר: אני שמעתי כאן בשורה שתפסיקו להיות מתנדבים - - -

<רויטל ארבל: את ההשתלמות שלי בתחום של רפואה של ניתוחים לשינוי מין עברתי על חשבוני.

<רויטל ארבל: נסעתי לבלגיה מן התקציב האישי שלי ואת הדלק שלי אני משלמת.

<רויטל ארבל: אני לא חושבת שכרגע נקבל כסף וזה בכלל לא ה- issue לדעתי, כרגע.

<רויטל ארבל: ה-issue כרגע הוא בעצם העניין של הוועדה הנפרדת כי אנחנו, למעשה, יש עלינו עומס כפול.

<רויטל ארבל: אנחנו לא מעוניינים לטפל במקרים של אנשים שלא רוצים לעבור ניתוחים, אנחנו ועדה לניתוחים.

<רויטל ארבל: אני גם רופאה, אני לא פילוסוף, אני לא איש אתיקה, אני לא מחליטה לאנשים מה הם עושים, איך הם יהיו ואיך הם מגדירים את עצמם.

<רם שגיא: לא כל האנשים שבוועדה הזאת יהיו פה, אבל למשל, אני אחרי שיחה עם ממלאת מקום של ראש הוועדה, עם ד"ר רויטל עמיעז, שהיא הפסיכיאטרית, גם הפסיכולוג יהיה שם, לא כל האנשים מן הוועדה הגדולה אבל חלק מן האנשים ירכיבו את הוועדה.

<רם שגיא: אין סתירה בין הדברים.

קארין אלהרר: רק שניה, נינה.

קארין אלהרר: אני רק רוצה לשאול, ועדת הנוהל לא התכנסה בגלל שהאנשים שמרכיבים את הוועדה לא קבעו מועד, או כי יש איזו 'יד מכוונת' מאחור?

<רם שגיא: אני לא מתרשם שיש 'יד מכוונת'.

<רם שגיא: אני אחרי שיחה עם יושבת ראש הוועדה, זו התשובה, אין שום יד מכוונת.

<קריאה: יש 'יד נעלמת', זה לא מטריד אותה שהוועדה - - -

קארין אלהרר: אני מבקשת לדעת עד מחר מתי מתכנסת הוועדה לעניין הנוהל.

קארין אלהרר: כן, נינה.

<נינה הלוי: רק רציתי להוסיף שגם אם הצוות הוא אותו צוות כוח האדם, למעשה, אנשים שרצו לקבל אישור על שינוי מין ללא ניתוחים בעצם נדחו בפועל על ידי הוועדה הזאת של הניתוחים - - -

קארין אלהרר: מתי?

<נינה הלוי: כשהם ניגשו אליה.

<נינה הלוי: אנשים שניגשים לוועדה הזאת ואומרים: אנחנו לא רוצים ניתוחים, אנחנו רוצים שינוי, אז אומרים: חכו לכינוסה של אותה ועדה עתידית-תיאורטית אפילו אם זה אותם אנשים.

<נינה הלוי: הוועדה הזאת של הניתוחים אינה פועלת במתכונת הזאת, גם אם האנשים הם אותם אנשים.

<נינה הלוי: למעשה, אנשים נדחים על ידה.

<נינה הלוי: אנשים שרוצים לבוא עם הנושא הזה.

<רויטל ארבל: אני רוצה להדגיש שוועדה לניתוחים זו ועדה שהיא ועדה רפואית.

<רויטל ארבל: יש בה שיקולים של הסכמה מודעת, זה הליך רפואי לחלוטין.

<רויטל ארבל: אנחנו עושים לאנשים פעולות חודרניות, אנחנו עושים להם פעולות ניתוחיות עם סיבוכים ואנחנו זקוקים לתהליך שיבטיח את טובת המטופל ואת ההבנה שהאדם עובר תהליך שהוא באמת מוכן לו אבל, אין לזה שום קשר לוועדה של הנוהל והאמת היא שהמקרים האלה, גם 'סותמים' את הוועדה, אנחנו מנסים לעשות עבודה, זה קשה, יש לנו עומס גדול, ויש פה בהחלט ענין של הפרדה.

קארין אלהרר: אני רוצה לשאול שוב, את נציג משרד הבריאות, בדיון הקודם אמרתם שאתם תשקלו או תתכַּוְנְנו להגדיל את תדירות התכנסות הוועדה.

<רם שגיא: נכון, באינטרנט הכול - - -

קארין אלהרר: דה פקטו, זה לא הלך.

<רם שגיא: זה לא ירד.

<רם שגיא: עוד פעם, ברגע שהנושא של הכוח אדם יוסדר, זו הכוונה, זו הכוונה, אני חוזר על דברים שנאמרו, זו הכוונה, להנגיש יותר באינטרנט, להיפגש יותר, יש פה צרכים שעולים וראיתי את הנתונים, זו הכוונה.

קארין אלהרר: האם שיפרתם את נושא קביעת התור?

קארין אלהרר: כי הבנתי שיש רק ערב אחד ורק דרך הטלפון.

<קריאה: זה כבר לא.

<קריאה: גורנישט.

<קריאה: כבר שלושה חודשים ועד אוגוסט, כרגע, הם טוענים שאין עם מי לדבר, "תתקשרו באוגוסט".

<קריאה: המזכירה לא עובדת, לא קיימת, אין מענה, מתקשרים אליהם, יש צליל של dial tone, של קו מנותק.

קארין אלהרר: למה?

<רם שגיא: אני אומר עוד פעם, אנחנו מסדירים את הנושא של כוח האדם, עם המזכירה והפסיכולוג, הכול קשור אחד לשני.

קארין אלהרר: אדוני, סליחה, עם כל הכבוד, תראה.

קארין אלהרר: היה מצב שהיה לא טוב.

קארין אלהרר: עכשיו המצב גרוע כי אין אפילו עם מי לדבר, אפילו לא ערב אחד בשבוע עם מזכירה אלקטרונית.

קארין אלהרר: אני לא מצליחה להבין איך אתם מראים שיפור בעניין הזה.

<רם שגיא: אני לא יודע להגיד לך אם "אין עם מי לדבר", אני רק יודע שאנחנו מגייסים אנשים, תהיה מזכירה, שיקבעו תורים.

<רם שגיא: הכוונה, ואנחנו חוזרים על מה שאמרנו בפעם הקודמת, להנגיש יותר ושיהיה יותר ידידותי, זו הכוונה.

<רם שגיא: אנחנו עושים את ההסדרה עכשיו.

<אלה אמיר: תרשי לי לומר שיש למצות את הדיון הזה, כי אנחנו באמת מכלות את זמננו.

<אלה אמיר: הסיבה היחידה לכך שהמצב הקיים הוא כל כך בעייתי היא אוזלת יד של משרד הבריאות.

<אלה אמיר: אין עוד מה להוסיף לדיון הזה.

מירב בן ארי: אני יכולה להעיר משהו?

מירב בן ארי: אני חייבת לומר משהו בעניין הזה.

מירב בן ארי: קודם כל, אם אתה חושב, את, סליחה, את תסלחי לי אם מדי פעם אני אעשה טעויות אבל, זה לא רק משרד הבריאות.

מירב בן ארי: לפחות ממה שאני, בליווי שלי, של הטרנסג'נדר שליוויתי אותו שמונה חודשים – עופר עדכן אותי שאמרו פה "יום, יומיים", אם לא אני בעצמי הייתי עוברת כחברת כנסת, את מסע הייסורים של דניאל, שכולם רואים שהוא דניאל ועדיין בבית החולים מתעקשים לרשום לו נקבה, אם לא אני אישית – ואני גם צייצתי על זה בטוויטר שבוע שעבר, עברתי אתו שמונה חודשים, אז לא הייתי מאמינה.

מירב בן ארי: עשה ניתוח, אישורים של הרופאים, מסע, אמרתי לעצמי: אלוהים, מה עובר על אדם מן השורה שנכנס לזה?

מירב בן ארי: כשעופר אמר את זה גיחכתי מצחוק, מילא, אם לא הייתי עוברת את זה אבל, בגלל שלקחתי את דניאל מחיפה, אגב, התחתן בשבוע שעבר אז 'מזל טוב', באמת, ממש התרגשתי מאד מן החתונה, אם לא הייתי עוברת את מסע הייסורים אתו, אם לא נילי, אגב, העוזרת של שר הפנים ועד ליועצת של שר הפנים הייתי צריכה להגיע, מי היה מחליף לו בתעודת הזהות?

מירב בן ארי: מזל ששמעתי – ואני ממש מתנצלת על האיחור, מזל ששמעתי, ואני גם שמעתי אותָך, אחלה, משרד הבריאות – צודקת אבל, משרד הפנים שמעביר כאן ייסורים, על מה?

מירב בן ארי: על לשנות מזכר לנקבה? בושה.

מירב בן ארי: היה שלב שאמרתי לנילי, היועצת של השר – וכולם יודעים כמה שהיא עזרה לי – בושה, על מה אתם מעקשים?

מירב בן ארי: מילא, תגידו לי, מילא, על הניתוח, נפתח פה לדיון אבל כבר עבר את הניתוח, כבר נסע לחו"ל, שילם כל כך הרבה כסף, על מה?

מירב בן ארי: ואתם יודעים, אמרתי את זה גם עכשיו לעופר, מה שהכי מטריד אותי זה שזה כל כך, את יודעת, קארין, זה הפרסונליזציה, כי אם יש פקיד או פקידה שהם מבינים אז אחלה, אז זה יכול להיות, אתה יודע מה, אני לא קונה את ה"יום או יומיים", אלא חודש חודשיים, אבל אם יש פקיד שהחליט להתעלל – נגמר הסיפור.

מירב בן ארי: ותאמינו לי, באמת, אם לא הייתי בסיטואציה עם דניאל – ואני אומרת את השם שלו היום כי באמת ברוך השם, אני יכולה להראות לך תעודת זהות, זה אצלי בווטסאפ, רק כי אני שומרת את זה - - - ביקשתי מהעוזרים שלי להדפיס את תעודת הזהות של דניאל, לתלות את זה על לוח המודעות בכניסה ללשכה ולרשום מה שנקרא, אין ייאוש בעולם, אין ייאוש בעולם.

מירב בן ארי: על מה?

מירב בן ארי: על שינוי מזכר לנקבה, אז אני רוצה להגיד לכם, ומזל שעופר פה אתנו, פשוט צריך להתבייש.

קארין אלהרר: תודה.

קארין אלהרר: משרד הבריאות, לעניין בריאות הנפש, הבנתי שאתם העברתם נתונים לוועדה, אני פשוט לא קיבלתי אותם.

<רם שגיא: בנושא האובדנות.

קארין אלהרר: כן, בנושא האובדנות.

<שושי הרץ: עו"ד שושי הרץ, מנהלת היחידה למניעת אובדנות, היחידה שקמה לפני שנתיים, עוד בתקופה שחברת הכנסת יעל גרמן הייתה שרה.

<שושי הרץ: אני רק רוצה משפט אחד, אני לא מצליחה להתאפק מלומר, כי אנחנו עושים מהלכים שהם בעיניי מאד משמעותיים לאוכלוסייה הלהט"בית בכלל ועם האוכלוסייה הטרנסג'נדרית בפרט, וכל הנושא הזה, באופן אישי, אפילו, כאזרחית, אם אני מרגישה, אם צריך איזשהו שינוי של רישום ואני מתפקדת ואני לא במין שנולדתי, אני לא חושבת שזה עניין של בריאות ובקטע הזה, אמנם אני עובדת משרד הבריאות וקשה לי לייצג את המשרד בנושא הזה, כי אני לא בקיאה בנושא של הוועדות אבל נאמר פה, ואני רוצה להדגיש את זה, כאזרחית אפילו, זה באמת לא נושא בריאותי.

<שושי הרץ: זה לא נושא של בריאות.

<שושי הרץ: זה בעייתי כי זה מטעה - - -

קארין אלהרר: למה נתתם יד לנוהל הזה?

<שושי הרץ: אני שוב אומרת, אני פה מדברת כאזרחית.

<שושי הרץ: גם בנושא הפעילות שלנו, של היחידה למניעת אובדנות עם האוכלוסייה הטרנסג'נדרית, גם כיחידה למניעת אובדנות, אני, כמנהלת היחידה, נלחמת על זה שזה לא יהיה בכלל רק בבריאות הנפש, כי אז יבואו ויגידו: יש מישהו שיש לו מחשבות אובדניות, וזה לא משנה מאיזו קהילה הוא מגיע, הוא חולה נפש, אז הוא צריך ללכת למערכת בריאות הנפש – זה לא נכון, לכן, באמת, היחידה למניעת אובדנות היא יחידה שכפופה למשנה למנכל והיא לא תחת בריאות הנפש.

<שושי הרץ: אני אגיד כמה דברים שאנחנו עשינו במערכת שלנו עם האוכלוסייה הלהט"בית והטרנסג'נדרית, היה לנו עם החברים - - - שולחן עגול, אנחנו הבנו שיש המון אנשים וארגונים ומקימי עמודי פייסבוק למיניהם, רצינו להתייחס ובאמת כולם מאד אכפתיים, אז כדי לאגד את כולם ולראות איך אפשר לפעול התקיים אצלנו 'שולחן עגול' עם בסביבות שלושים חברי ארגונים שונים, שנוצר שם שיח ואפילו בשיח הראשוני, לפעמים הארגונים עצמם כבר רואים איך אנחנו יכולים לסייע אחד לשני, כמובן שהמטרה היא מה אנחנו יכולים לעשות למענם.

<שושי הרץ: כבר פותחה ערכת הדרכה מותאמת למוקד סיוע טלפוני לקהילת הלהט"בים, שוב, בכל פיתוח כזה שלנו ובכל קשר שלנו לנושא מניעת אובדנות - - -

קארין אלהרר: מתי פועל המוקד הטלפוני?

<שושי הרץ: סליחה?

קארין אלהרר: מהן שעות הפעילות של המוקד הטלפוני?

<שושי הרץ: המוקד הטלפוני הזה הוא מוקד של המרכז - - - זה מוקד שעובד שם ואני לא יודעת מה שעות העבודה, אני לא יודעת, אני יכולה להגיד מה אנחנו עושים לגבי המוקדים הטלפונים, כי אנחנו עושים - - -

קארין אלהרר: אתם מממנים את המוקד הטלפוני?

<שושי הרץ: לא, בינתיים אנחנו עשינו הכשרות ופיתחנו ביחד אתם הדרכה, אנחנו גם עושים להם הדרכה.

<שושי הרץ: אנחנו עצמנו הוצאנו, ממש אתמול או בשבוע שעבר, אתמול, נראה לי, נוהל תמיכה, זה היה - - - הרבה מאוד זמן, לשאלה באיזה פורמט המשרד יוכל לתמוך בנושא של 'קווים חמים', אתמול יצאו קריטריונים לתמיכה של המשרד, הקציבו לשם סכום כסף מכובד מאד לתמיכה בקווים חמים - - -

קארין אלהרר: כמה?

<שושי הרץ: משהו בסביבות 3 מיליון שקל אבל אל תתפסי אותי על המלה.

<שושי הרץ: הסכומים הם סכומים מאוד מאוד גדולים, באופן יחסי למה שהיה עד היום לתמיכות ב"קווים חמים".

קארין אלהרר: רגע, סליחה, סליחה, רגע, שניה, שניה.

<שושי הרץ: כל זה פורסם להערות.

קארין אלהרר: אני רק רוצה, שאלה, עד להתערבותו של משרד הבריאות:

קארין אלהרר: האם היה 'קו חם' אצלכם באגודה?

<קריאה: נציגים של האגודה - - -

קארין אלהרר: אין נציגים?

<קריאה: אין פה נציגים של האגודה, לנו יש שירות שנותן - - -

קארין אלהרר: יש נציג של האגודה, למה אתה לא מדבר?

קארין אלהרר: בוא תצטרף אלינו.

קארין אלהרר: בוא תשב.

קארין אלהרר: תתקרב לשולחן.

קארין אלהרר: התנצלותך התקבלה, בוא.

מירב בן ארי: יש את הקו החם של אלישע.

<קריאה: יש 'קו חם' שנקרא "יש עם מי לדבר" - - -

קארין אלהרר: כמה זמן הוא עובד?

<קריאה: הוא עובד לפחות כעשרים שנה.

קארין אלהרר: אז מה החידוש של משרד הבריאות?

<קריאה: יש איזשהו שיתוף פעולה בהדרכות, יש - - - מאוד מאוד ארוך, של ארבעה חודשים, והם מכשירים כעשרים מתנדבים מדי שנה, יש הכשרות, אני לא עובד בקו הקשר ולא מתנדב בקו הקשר, אז אני לא יודע בדיוק אבל אני יודע שיש להם מספר שעות - - - משרד הבריאות.

מירב בן ארי: מי מממן את זה?

<קריאה: אנחנו.

קארין אלהרר: את ההכשרות.

<קריאה: ההכשרות שלהם אבל את כל ההכשרה כולה זה כמובן האגודה.

קארין אלהרר: יש לי שאלה, האם עושים reaching out או שמי שמתקשר - - -

<שושי הרץ: גם.

<שושי הרץ: אני אמשיך להגיד.

<שושי הרץ: בנושא של ה'קווים החמים' ברגע שזה ייצא לפועל, היה שם מלא - - -

קארין אלהרר: אני לא מצליחה, יש לי הפרעת קשב, אז אני לא מצליחה.

קארין אלהרר: כן.

<שושי הרץ: שלא יחכו לתחילת שנה - - - בדרך כלל מסדרים את הדברים האלה, אלא לעשות - - - של הדברים האלה.

<שושי הרץ: ובקריטריונים לתמיכות נכתב במפורש שנדרשת – ואנחנו נבדוק את זה, שנדרשת תשומת לב מיוחדת לקהילה הטרנסג'נדרית ואנחנו נדרוש וגם נעזור להם בהדרכות.

<שושי הרץ: ה reaching out נעשה על ידי הדרכה של 'שומרי סף' שאנחנו נותנים לקהילות מקצועיות שונות וגם לא מקצועיות, כמו, למשל, נעשו ברשויות הכשרות לעובדים סוציאליים, לצוותי חינוך, הנושא הלהט"בי בכלל והטרנסג'נדרי בפרט מודגש שם, הוא מופיע בכל המצגות שפיתחנו וממשיכם לפתח.

<שושי הרץ: סיכמנו על צוות היגוי מצומצם, ששם יהיה ייצוג לכל הקהילות הלהטב"יות כדי להשלים את התאמת התכנים וחשיבה על הרצף הטיפולי, על - - -

קארין אלהרר: כמה עולה טיפול פסיכולוגי לנער או נערה טרנסג'נדר?

<שושי הרץ: את שואלת כמה עולה?

קארין אלהרר: כן.

<שושי הרץ: תראי, אנחנו יחידה למניעה וטיפול פסיכולוגי תלוי במי - - - אנחנו לא יחידה מטפלת, אנחנו כן לקחנו על עצמנו את המנדט, לייצר את אותם רצפים ולסייע בדחיפה של שחרור הלחצים האלה.

<שושי הרץ: אנחנו בכלל מדברים על מניעת אובדנות ונתקלים הרבה פעמים בבעיה בקצה השני, של זמינות טיפול, שגם זה מטופל היום על ידי משרד הבריאות, הרבה בגלל לחצים שבאים מכל מיני כיוונים – תוך משרדיים, אגב.

<שושי הרץ: אנחנו מודעים לבעייתיות, אנחנו מכירים את הרפורמה שהייתה בשנה שעברה לבריאות הנפש, זאת אומרת שאם אני, כיחידה למניעת אובדנות, עושה reaching out ומאתרת אוכלוסייה בסיכון אובדני, אני צריכה עבורה טיפול זמין, כי אם בן אדם הוא בטיפול אובדני ואומרים לו: תבוא, יהיה לך תור בעוד שלושה חודשים, אז האם הוא יחכה עוד שלושה חודשים ורק אז יחשוב על ההתאבדות?

<שושי הרץ: בוא נראה.

<שושי הרץ: אנחנו שמים שם את מלוא כובד משקלנו, גם בקשר עם קופות החולים, גם בדרישות וגם בבניית נהלים חדשים ובעיקר באכיפה שבאמת יהיו המענים האלה, כי אנחנו, במניעת אובדנות, עובדים עם כל הקהילות ונעשית שם עבודה מאוד אינטנסיבית - - -

קארין אלהרר: מעבר לקו הטלפוני, האם יש שירותים מיוחדים?

<שושי הרץ: הם מקבלים הכשרה מיוחדת לקהילות מיוחדות, לאוכלוסיות מיוחדות.

קארין אלהרר: כן, כן, מעבר להכשרה, האם יש עוד שירותים מיוחדים שהם מוחרגים לקהילה הטרנסג'נדרית?

<שושי הרץ: בנושא הזה אנחנו לוחצים על טיפול מותאם.

<שושי הרץ: אני, למשל, ביום ראשון הקרוב, עושה סיור במרפאת לוינסקי, כדי לראות איזה דברים נוספים אפשר, כי אני מנהלת את התכנית הלאומית למניעת אובדנות וה- by product שלנו זה הקשר עם כל משרדי הממשלה וגורמי הטיפול ולכן, אנחנו הרבה פעמים מנסים ומצליחים ליצור את הקשר הזה בין גורמים מטפלים כאלה ואחרים, בין אם זה בתוך משרד הבריאות ובין אם זה מחוץ למשרד הבריאות, כמו משרד הרווחה.

קארין אלהרר: תודה.

<שושי הרץ: רק עוד דבר אחד, אנחנו גם מתכננים יום חשיפה לכל הקהילה הלהט"בית במסגרת אירועי הגאווה שיתקיימו ביוני 2016, אנחנו ממש - - -

מירב בן ארי: יוני זה מחר.

<שושי הרץ: במהלך השבוע הבא.

קארין אלהרר: ביום ששי הקרוב.

<שושי הרץ: שבוע הבא, נראה לי, האם בשבוע הבא היום הזה?

מירב בן ארי: יום ששי.

<שושי הרץ: לא, יום החשיפה הוא לא ביום ששי הקרוב, הוא במהלך החודש, אני יודעת שנקבע כבר יום חשיפה כזה, שהוא ייחודי לזה.

<שושי הרץ: אנחנו לא יכולים להפעיל את כל האירועים - - -

<ג'יי האריס: גם עובדי מדינה לא עובדים ביום ששי.

<שושי הרץ: אנחנו עשינו כבר פעילויות - - -

מירב בן ארי: תלוי, תלוי איזה.

<שושי הרץ: אנחנו עשינו פעילויות גם ביום ששי כולל - - -

קארין אלהרר: או.

קארין אלהרר: קיי, רק שניה, שניה, תודה רבה גבירתי.

קארין אלהרר: כן, בבקשה.

<אלה אמיר: אני אציג את עצמי עכשיו, כשאני לא מתפרצת.

<אלה אמיר: אני אלה, אני רכזת תחום בריאות של ארגון "מעברים", לשינוי בר קיימא לקהילה הטרנסג'נדרית.

<אלה אמיר: שאלת כמה עולה טיפול פסיכולוגי?

קארין אלהרר: כן.

<אלה אמיר: נער או נערה טרנסג'נדרים לצורך העניין?

קארין אלהרר: כן.

<אלה אמיר: המספר "כמה" הוא מאד משתנה אבל אני רוצה להסב את תשומת לבנו לנתונים אחרים שקשורים לזה.

<אלה אמיר: בסקר בריאות שתוצאותיו פורסמו בסוף מרץ האחרון, שנוהל בעיקר על ידי ג'יי, רכז שותף שלי, מתכנית "ברוכות הבאים", עלו תוצאות מאוד מדאיגות.

<אלה אמיר: בקהילה שלנו רק 23% מעידים על עצמם שהם לא צורכים איזשהו סוג של טיפול פסיכולוגי או מעוניינים בכזה.

<אלה אמיר: הרבה מאתנו מעידים גם על זה שאין לנו משאבים להשקיע בטיפול פסיכולוגי, שאנחנו חייבים בשביל הבריאות שלנו.

<אלה אמיר: יותר מזה, אחת התוצאות היותר מדאיגות של הסקר הייתה, חפיפה מאד משמעותית בין מי שהעידו על עצמם שהם צריכים ותלויים בטיפול פסיכולוגי או טיפול פסיכותרפי מכל סוג, וכאלה שאין להם את הכסף להוציא על זה, זה אומר שבקהילה שלנו אנחנו לא מפסיקות להוציא כסף שאין לנו, משאבים שאין לנו, על שירותים שאנחנו חייבות.

מירב בן ארי: תגידי, אלה, אני רוצה רגע לשאול אותך משהו.

מירב בן ארי: אם עכשיו, בגלל שאת גם ב"מעברים" אצל אלישע, אני גם הייתי אצלו, אם בא מישהו - - -

<אלה אמיר: בירושלים רוב הזמן - - -

מירב בן ארי: לא ראיתי אותך במשרד אבל יש פה את החבר'ה שהכרתי היטב.

מירב בן ארי: אני רוצה להבין משהו.

מירב בן ארי: נניח שמגיע אלייך בחור או בחורה, לא משנה, הוא לצורך העניין, זקוק לטיפול פסיכולוגי, כי עצם העובדה שהוא טרנסג'נדר זה אומר שהוא צריך טיפול פסיכולוגי, במהות - - -

<קריאה: זה היה - - - הורמונים אולי.

מירב בן ארי: לא, את לא מבינה אותי, זה תהליך חזק מאוד שאתה עושה עם עצמךָ, כשהסביבה, בדרך כלל, לא עושה לךָ 'חיים קלים' לצורך העניין - - -

<ג'יי האריס: אני אשמח - - -

מירב בן ארי: רגע ג'יי, שניה, ג'יי, שניה.

קארין אלהרר: רגע, רגע, תנו לה להשלים.

מירב בן ארי: אני רוצה רגע, ג'יי, אתה תענה לי, את תעני, תקשיבי שניה, אני רוצה להבין משהו אחד, האם המדינה נותנת איזשהו סיוע או שלצורך העניין, אם אני רוצה לעבור את התהליך הזה והחלטתי, לא יודעת מה, להיות טרנסג'נדר - - -

קארין אלהרר: האם המדינה נותנת?

מירב בן ארי: או שאני הולכת לקופת חולים ופונה ומבקשת שירות פסיכולוגי, שאלה פשוטה.

קארין אלהרר: תודה, רגע, ג'יי.

<ג'יי האריס: יש דרכים לקבל טיפול בקופת חולים, הן לא דרכים טובות, רוב הפסיכולוגים - - -

<קריאה: למה?

<ג'יי האריס: למה?

<ג'יי האריס: בגלל שקודם כל צריך לשלם השתתפות עצמית, לא לכולם יש, זה - - - אבל אני עכשיו מחפש, באמת - - -

מירב בן ארי: עזוב, הם לא חוזרים אליך לטלפון בכלל.

קארין אלהרר: רגע, מירב, שניה.

מירב בן ארי: אני יודעת.

קארין אלהרר: שניה, תני לו.

קארין אלהרר: שאלת אותו שאלה.

<ג'יי האריס: למשל, כשהיפנו אותי, הייתי צריך לקבל מקופת החולים התחייבות לוועדה.

<ג'יי האריס: יש - - - להיפגש עם פסיכיאטרית של קופת חולים.

<ג'יי האריס: כשהגעתי לפסיכיאטרית של קופת חולים ואמרתי לה: תקשיבי, יש לי גם עוד כל מיני עניינים שקורים בבריאות הנפש שאני צריך לטפל בהם, שלא קשורים לשינוי מין, אז היא אמרה לי: לא, אני נותנת לך מנוי לוועדה, הם יטפלו בך.

<ג'יי האריס: עכשיו, לוועדה הזו אין משאבים - - -

מירב בן ארי: מה זה "מנוי לוועדה"?

<ג'יי האריס: היא לא יכולה להיפגש אתי לכל דבר שקשור לבריאות נפש שלא קשור - - -

קארין אלהרר: שניה, ג'יי, יש כאן נציגים של משרד הרווחה?

קארין אלהרר: כן, גבירתי, בואי, תתקרבי אלינו, אני אשמח לשמוע ממך כי אני מבינה שלך יש תשובות.

<קריאה: בשורות.

קארין אלהרר: אולי בשורות, אמן ואמן.

<טלי יוגב: בשורות או תשובות.

<טלי יוגב: כן, אני יכולה להגיד שבתחום של מה שדובר עכשיו, בתחום של הטיפול הפסיכוסוציאלי, אז המשרד שלנו שותף כבר חמש שנים במיזם משותף, לנושא של טיפול.

<טלי יוגב: בדיוק הארכנו פה והשיחה מאחור הייתה האם זה רק מעל 18 או רק מתחת ל 18, לדעתי זה על כל האוכלוסייה.

<ירון גל: אבל זה עד גיל 24.

מירב בן ארי: ואז מה?

<טלי יוגב: אפילו יותר לדעתי.

<ירון גל: סליחה שאני - - -

<טלי יוגב: יש עכשיו, אמור להיות מכרז חדש, לתת את זה מעל 24, לדעתי זה 28 אבל יש על זה מגבלת גיל.

<ירון גל: שיתוף הפעולה ממומן על ידי משרד הרווחה - - - העבודה לעשות מצ'ינג.

קארין אלהרר: רגע, הצג את עצמך.

<טלי יוגב: מיזם משותף.

<ירון גל: כל מיזם זה כובע.

<ירון גל: אני ירון, אני עובד סוציאלי שעובד עם הקהילה הטרנסית עם הרבה כובעים, באחד מהם אני גם מנהל את דירת המעבר לצעירות טרנסג'נדר ללא - - - בתל אביב, של בטוח לאומי - - -

מירב בן ארי: שבקרוב תקום עוד אחת.

<ירון גל: האגף, הרשות, אני לא יודע איך לקרוא לזה, שאחראית על נוער – נערים ונערות, צעירים וצעירות, בראשותה של ציפי נחשון גליק, עושה מצ'ינג ומממן לדעתי שלושה תקנים, אם אני מבין נכון את המספרים, של עובדים סוציאליים, שיתנו טיפולים פסיכודינמיים, חינם - - -

קארין אלהרר: מירב, אני לא שומעת.

<ירון גל: השירות תחת אחריותה של הגברת נחשון גליק הוא עד גיל 25, היא עשתה חריגה עם הדירה שגם אותה היא מממנת והדירה כן מקבלת צעירות עד גיל 30, גם הדירה הנוספת שתיפתח תקבל צעירים עד גיל 30 אבל, יש רשימת המתנה 'מטורפת', בטח לטיפולים החינמיים, יש הגבלות של גיל, הם כן צריכים להציע למי שעושה את המתווה שם, לעשת איזשהו תיעדוף, רגע, למי אנחנו נותנים טיפול חינם, למי אנחנו לא נותנים עכשיו טיפול חינם, לא רק טרנסים וטרנסיות אבל בטח ובטח - - -

קארין אלהרר: רגע, מכל העניין הזה, סליחה, התבלבלתי.

קארין אלהרר: מה שאתה אומר הוא שמי שגר בדירת המעבר מקבל.

<ירון גל: ארבעה תקנים.

קארין אלהרר: ארבעה תקנים.

<ירון גל: יש גם - - -

קארין אלהרר: או.

קארין אלהרר: קיי.

קארין אלהרר: ארבעה תקנים, אז אתם עושים הגרלה מי יותר נזקק?

<ירון גל: לא, בדירת המעבר כולן מקבלות טיפול - - -

מירב בן ארי: ממנו.

מירב בן ארי: הוא - - -

קארין אלהרר: רגע, רגע, רגע.

<ירון גל: מי שפונָה או פונֶה לשירות הפסיכוסוציאלי ונמצא מתחת לגיל 25 ולכן זכאית לטיפול חינם, עכשיו היא צריכה להמתין עד שיהיה מקום ולקוות שהיא מספיק 'שרוטה' מבחינת - - -

קארין אלהרר: מה קורה אחרי גיל 25?

קארין אלהרר: אין לך זכות להיות טרנס?

מירב בן ארי: לקבל סיוע.

מירב בן ארי: גם חשוב לציין שהדירה הזאת בקינג ג'ורג' יש שם רק נשים.

<טלי יוגב: אבל הולכת להיפתח עוד אחת.

מירב בן ארי: אל תספרי לי על זה, הא, בואי, עוד דקה אני עוברת לקינג ג'ורג'.

מירב בן ארי: גם הייתי, דירה מקסימה ויפה, ואני גם רוצה להגיד שאנחנו – אני ועופר, לא מרפים – ואגב, אני רוצה להגיד לפרוטוקול של הוועדה, שתדעי, שיש דירה באותו בנין, וזה הסיפור, הסאגה העצובה כאן, אנחנו נפתור את זה, עניין של זמן.

<אלה אמיר: רק התייחסות.

קארין אלהרר: כן, בבקשה, אלה.

<אלה אמיר: אם דיברנו על השאלה למה טיפולים דרך קופת חולים הם לא נגישים, אחת הבעיות היותר גדולות שיש לנו בקהילה מבחינת טיפול, אם זה רפואי, אם זה פסיכותרפי או מכל סוג, היא שהרבה לא יודעים לעבוד עם הקהילה שלנו והנטל על - - - מי יודעת או לא יודעת לעבוד עם הקהילה שלנו נופל עלינו.

<קריאה: והרבה פעמים פשוט מתנערים.

<אלה אמיר: אנחנו יכולים להגיע לטיפול פסיכולוגי ולהעביר שלש פגישות בניסיון להבהיר, ברמה הכי פשוטה, מי אנחנו, שזה יכול להתנהל בחיפוש בגוגל שמטפלים פשוט לא יודעים לעשות.

<אלה אמיר: אני יכולה לספר על עצמי, בתוקף תפקידי כרכזת, הפרויקט הגדול שאני עושה עכשיו, הוא של רשימת מטפלים ומטפלות לטרנסג'נדרים, אני סטודנטית לרפואה, אני עושה את כל העבודה ההתנדבותית שלי בערבים, אני צריכה גם לחיות מסביב לזה - - -

מירב בן ארי: במה את עובדת?

<אלה אמיר: אני פרילאנסרית, לא קריטי כרגע.

<אלה אמיר: בשורה התחתונה, מה שקורה הוא ששוב, הדאגה לצרכים הבסיסיים שלנו נופלת עלינו, בתור קהילה מוחלשת עם משאבים דלים.

קארין אלהרר: תודה.

קארין אלהרר: אני רק מנסה להבין מי יכול להתחייב לתת שירות טוב יותר, איפה זה עומד בכלל?

קארין אלהרר: מה שברור זה שארבעה תקנים הם כלום ושום דבר, מה שברור זה שיש זכויות שקיימות גם אחרי גיל 25, אז אני מנסה להבין מה אנחנו עושים ועושות על מנת שהדבר הזה ישופר, בעוד שכולם מבינים שיש פה קושי מאוד גדול – לא לכולם, למי שיש, וצריך לדעת לתת לו מענה, אז מה אנחנו עושים?

קארין אלהרר: דרך אגב, כמה ההשתתפות העצמית בקופת החולים?

<קריאה: מאה שקל.

<ג'יי האריס: זה לא - - - במסלול אבל מחירים שאני שמתי לב אליהם הם 100-150, משהו כזה.

מירב בן ארי: כן, כמו כל אזרח.

קארין אלהרר: אין הנחות, כן?

<קריאה: אין הנחות.

<ג'יי האריס: גם להגיד שלי קרה שהתנערו ממני בגלל שאני טרנס ופונה לוועדה, וביקשו ממני לקבל את הטיפול הפסיכולוגי או הפסיכיאטרי, שאני אמור לקבל, במסגרת הוועדה שזה לא ריאלי.

<מיכאל רון: בגלל שיש את הוועדה הזו הם חושבים, הפסיכולוגים של קופת החולים חושבים, שאם אתה תגיע לוועדה אז שם יתנו לך טיפול פסיכולוגי, כי יש פסיכולוג שיושב שם אבל זה לא באמת המצב, כי - - - לסמן 'וי' ולהגיד לך: ביי, לך, תצא לדרך שלך ואז, אם אתה רוצה טיפול אז אתה 'נופל בין הכיסאות' במצב שהפסיכולוג של קופת חולים לא יודע לטפל בך וחושב שמקומך בוועדה, והפסיכולוג של הוועדה אומר לך: לך לפסיכולוג של קופת חולים.

קארין אלהרר: בחזקת הגיוני, ברור.

<אלה אמיר: בקשר לפסיכולוג של הוועדה, אפשר אולי להגיד משהו?

קארין אלהרר: שניה, שניה, שניה.

קארין אלהרר: אני רק מנסה, משרד הרווחה, אני רק מנסה לחשוב, בימים הקרובים, האם יש חשיבה בנושא להגדיל את טווח הגילאים?

<טלי יוגב: טווח הגילאים - - - מדובר בשרות ספציפי שניתן - - - אבל אני חייבת להגיד שמעבר למה שצוין פה, יש עוד הרבה דברים שהמשרד עושה ומקים, זה נמצא בשלבי הקמה, כמו מרכז חרום, יש את - - - בתל אביב, הוסטל טיפולי שאנחנו מקווים - - - אנחנו מפעילים את בית דרור הרבה שנים כבר, אישרנו, הגדלנו, כמעט הכפלנו את מספר המיכסות, אנחנו מאשרים היום הלנה ארוכת טווח, משהו שלא היה בעבר, מבחינת המשרד ההשקעה היא קרובה לששה מיליון שקל - - -

קארין אלהרר: אבל כל ההשקעה הזאת, גבירתי, כל ההשקעה הזאת, היא גם רק עד גיל 25?

<טלי יוגב: מה שדיברנו עכשיו – כן.

<ירון גל: יש - - - עד גיל 30 בדירות.

<טלי יוגב: בדירות ניתן יותר - - - את הרצף הטיפולי אפשר, בעיקרון אנחנו מדברים על הטווחים של גיל ההתבגרות המאוחר, עד אזור השלושים, לא מעבר לזה.

קארין אלהרר: בדיון הקודם, אם כבר אנחנו בענייני משרד הרווחה, ישבה ציפי נחשון גליק המקסימה ואמרה שיעשו חשיבה ביחד עם "איגי", לגבי הכשרה לעובדים סוציאליים ואני אשמח לדעת אם הדבר הזה נעשה, האם קודָם, מה קרה?

<ירון גל: לא הזמינו אותי.

קארין אלהרר: לא הזמינו אותך.

<טלי יוגב: אני לא יודעת לענות - - -

קארין אלהרר: למה?

קארין אלהרר: למה?

קארין אלהרר: למה מגיעים לוועדה לביקורת המדינה ואף אחד לא יודע לענות לי על רבע שאלה שאני שואלת?

<טלי יוגב: אני - - - השאלה הראשונה שאני נשאלתי אבל - - -

קארין אלהרר: את הראשונה, הוא עם השנייה, הוא עם השלישית, מה?

<טלי יוגב: המשרד עובד, יש לנו מיזם משותף עם "איגי", בעלות של כמעט חצי מיליון שקל - - -

קארין אלהרר: אני מכירה את זה, אני רק שואלת אם עשו - - -

<טלי יוגב: אני לא יודעת אם עשו עוד משהו, קבוע מתקיים - - -

קארין אלהרר: אז אני מבקשת לקבל עדכון לוועדה.

קארין אלהרר: בתוך שבוע.

קארין אלהרר: עוד דבר, רק שניה, עוד דבר, מה המצב עם הקמת דירת המעבר, ה'שלטר' וההוסטל שאמור לקום, מתי הם מתחילים לפעול?

<טלי יוגב: בתוך - - - המכרזים, ברגע שיהיה - - -

קארין אלהרר: המכרז כבר יצא?

<טלי יוגב: כן, התקציב הוצא, אני אומרת, אלה דברים שהם בתוך התהליך.

קארין אלהרר: תודה רבה.

קארין אלהרר: אני רוצה לחזור למשרד הבריאות ולשאול, נתוני הדבקה באיידס, האם יש - - -

<נינה הלוי: סליחה, יש לי משהו חשוב מאוד להגיד בקשר לנושא של ליווי פסיכוסוציאלי, אני יכולה להשלים עם איזו הערה?

קארין אלהרר: כן.

<נינה הלוי: למעשה, הפסיכולוגית שיושבת בוועדה לשינוי מין, הפסיכולוגית שיושבת בוועדה לניתוחים לשינוי מין, היא בעצם פונקציה מאבחנת, היא לא פונקציה שעושה ליווי פסיכולוגי או פסיכוסוציאלי, והנושא של "ליפול בין הכיסאות' הוא חמור מזה, כיוון שמטופלי הוועדה לשינוי מין אינם מקבלים מענה, גם לא מהשירות הפסיכוסוציאלי של "שיבא", כי מבחינת השירות הפסיכוסוציאלי של "שיבא", הוועדה מטפלת בהם והוועדה היא בסך הכול מאבחנת, היא לא עושה שום ליווי.

<נינה הלוי: אני חייבת להדגיש שהתהליך הזה הוא תהליך מאוד מאוד קשה וממושך, פיזית, נפשית והנושא של ליווי פסיכוסוציאלי הוא 'סופר-סופר' חשוב כי מדובר באוכלוסייה נורא מוחלשת שכרגע אין לה שום מענה, גם נקודתית בתוך עבודת הוועדה הזאת.

קארין אלהרר: תודה, נינה.

<אלישע אלכסנדר: אני יכול להגיד משהו קטן?

קארין אלהרר: כן, אלישע.

<אלישע אלכסנדר: לגבי השירות הפסיכוסוציאלי של האגודה, שמקבלים כסף מהרווחה, כל הדברים האלה נעשים ב- מצ'ינג והרבה פעמים לעמותות אין את הכסף הזה.

<אלישע אלכסנדר: אני הייתי שמח לראות שזה לא - - - רק לעמותות אלא גם להציב מענים כמו - - - השרות הסוציאלי בשיבא.

<אלישע אלכסנדר: בנוסף, אולי כדאי להזכיר שהמשרד לשוויון חברתי אמר - - -

קארין אלהרר: איפה הוא, דרך אגב?

מירב בן ארי: אינו נוכח.

<אלישע אלכסנדר: השרה אמרה שהיא רוצה לסמוך אנשים בקהילה הטרנסית - - -

קארין אלהרר: בואי, תתקרבי אלינו, למה את נחבאת?

<אלישע אלכסנדר: השרה לשוויון חברתי אמרה שהיא מעוניינת לתמוך בקהילה הטרנסית, "חושן" יחד עם "מעברים" הגישו בקשה, אני לא יודע מה קורה עם זה אבל אני רק - - -

קארין אלהרר: מיד נשמע.

<אלישע אלכסנדר: רק רציתי לומר שהעניין של מצ'ינג הוא מאד קשה לנו, בגלל שהארגונים הטרנסג'נדרים אין להם כסף והארגונים הלהט"בים הרבה פעמים, הם עושים, יש שרות לטרנסים שהם הם מקבלים מענה אבל גם כל שאר הקהילה הלהט"בית – שזה מבורך אבל אם רוצים לעזור לטרנסים אז כדאי באמת - - -

קארין אלהרר: טוב, גבירתי, שם ותפקיד לפרוטוקול ונשמח לשמוע תשובה לשאלה.

<בת שבע אפרים: שמי בת שבע אפרים, עובדת במשרד לשוויון חברתי אבל בתחום של הרשות לקידום מעמד האישה.

<בת שבע אפרים: אני משתדלת לבוא לכל הוועדות מכיוון שקידום מעמד האישה עבר תהפוכות ואנחנו בבנייה מחודשת ומכיוון שאני היום בכנסת אז החלטתי גם לבוא לפה.

<בת שבע אפרים: גילוי נאות, אני לא עשיתי שיעורי בית אבל אני יודעת - - -

קארין אלהרר: גבירתי, אם לא עשית שיעורי בית אז אני לוקחת ממך חזרה את רשות הדיבור.

קארין אלהרר: סליחה, אני מתנצלת, יש גבול.

קארין אלהרר: אני אומַר, הוזמנתם לדיון, זו לא הייתה יד המקרה בסיפור שאת נמצאת כאן.

קארין אלהרר: מכל מקום, כמו שאני דורשת מכל יתר הנציגים, להגיע הנה מוכנים, אז גם בוודאי מהמשרד לשוויון חברתי, שאני רואה בו משרד חשוב מאוד לעניין הנדון ואני מבקשת לקבל תשובות מסודרות לוועדה בתוך שבוע, מה המשרד עושה על מנת לשפר את חייהם של הטרנסג'נדרים בישראל ואני מבקשת גם לוחות זמנים לכל תכנית פעולה – שאני מניחה שיש אחת כזאת ואני רוצה לחזור למשרד הבריאות, בעניין נתוני הדבקה באיידס, האם יש האם אין?

<רם שגיא: מה שמשרד הבריאות עושה, במחלקה לשחפת ואיידס, למעשה, נתוני התחלואה - - - מבקר גברים שמקיימים יחסים עם גברים, מה שנקרא MSM לא ניתן לעשות רטרוספקטיבית רק באוכלוסיית הטרנסג'נדרים אבל, מתחילת 2017 יש כוונה והולכים לאסוף את נתוני ההדבקה ב HIV, באוכלוסייה הטרנסג'נדרים.

קארין אלהרר: סתם שאלה.

קארין אלהרר: למה רק ב 2017?

<רם שגיא: לא יכולים - - - מתחילת 2016.

קארין אלהרר: אבל נגיד, בוא ניקח, רגע, בוא ניקח איזה תאריך אקראי, שהוא תחילת-אמצע 2016, לקבוע מועד נהדר להתחיל לפעול.

<רם שגיא: יכול להיות שהיה צריך לעשות את הדבר הזה, יכול להיות - - -

קארין אלהרר: "לא חשבנו על זה" מפברואר שהיה דיון, שלא לדבר על ימים ימימה?

קארין אלהרר: כי זה עלה, אדוני - - -

<רם שגיא: אני יודע שזה עלה - - -

קארין אלהרר: אני מתנצלת, זה לא אישי נגדך, אני אומרת, הנושא הזה עלה, לא חלמתי עליו אתמול בלילה, דובר בו אפילו די ארוכות וממושכות בדיון הקודם.

קארין אלהרר: עכשיו, אני לא יודעת, זה נראה כאילו כל פעם המשרדים הממשלתיים מגיעים לדיונים בוועדה והם נורא מופתעים, אני ממש נוזפת בהם 'על שום דבר', כאילו לא קרה כלום.

קארין אלהרר: אני אגיד לך איך זה נראה מהמקום שאני יושבת בו, זה נראה שאני מקיימת דיונים, אני נורא מתרגשת מהדברים, דברים טובים שקורים אז אני יודעת גם להחמיא, דברים לא טובים שקורים אני מבקשת לקבל עדכונים, ואז נציגי המשרדים חוזרים למשרדים שלהם ו"איזה קטע, היה דיון, יללה, מה עושים היום", כאילו לא קרה כלום.

<רם שגיא: אני ממש לא מקבל את מה שאת אומרת - - -

קארין אלהרר: אבל תראה את התוצאה בשטח, אדוני, אני באמת.

<רם שגיא: אחרי הדיון העברתי מסמך מסודר כולל התשובה הזאת והתשובה הזאת נבדקה מול האגף - - -

קארין אלהרר: רגע, אם כתבתם את זה אז זה הופך את זה לחיובי?

<רם שגיא: זה הופך את זה לכניסה לתכנית עבודה - - -

<קריאה: זה כבר מימון - - -

<רם שגיא: יש כוונה אמתית להכניס את זה לתכנית עבודה.

<רם שגיא: מדוע זה הוגדר לתחילת 2017 ולא אמצע 2016, אני מניח שזו קשור אל"ף, ליכולת לאסוף את הנתונים ובי"ת, ייתכן ונכנס פה גם הנושא של השנתונים הסטטיסטיים כי אני בודק את זה בסטטיסטיקה מול שנתונים, זו הערכה שלי אבל יש כוונה אמתית להכניס את זה, זה ייכנס - - -

קארין אלהרר: אתה יודע מה אני חושבת?

קארין אלהרר: שאפשר היה להיערך לזה גם בתחילת 2016, זה מה שאני חושבת אבל זו דעתי האישית ואני אומרת שוב, תראה, זה שכתבתם זה לא הופך את זה ליותר מבשר טובות, כי טרנסג'נדרים היו במדינת ישראל מה שנקרא, הרבה לפני פברואר 2016 ועוד לפני שהחלטתי אפילו להגיע לפוליטיקה ולשאול את השאלה הזו, זה היה שם.

קארין אלהרר: הנתונים האלה הם נדרשים.

קארין אלהרר: זה ענין של בריאות בסוף.

קארין אלהרר: אני חייבת להגיד, לא מספקת אותי התשובה הזאת, אני אשמח להבין למה ב 2017 ולא במחצית 2016.

קארין אלהרר: אני אבקש לקבל תשובה בעניין.

קארין אלהרר: בטוח לאומי - - -

<נינה הלוי: סליחה, שניה, גם בתחום הזה יש לי מה להוסיף, סליחה שיש לי מה להעיר על כל תחום.

קארין אלהרר: כן, נינה.

<נינה הלוי: אני מעורבת בהרבה מהם.

<נינה הלוי: בנושא של מחלות מועברות במין באוכלוסיות הטרנסג'נדרים בפרט, טרנסג'נדריות בזנות.

<נינה הלוי: אני מתנדבת במרפאת לוינסקי, מרפאת לוינסקי היא מרפאה ייעודית לנושא הזה, הם נאבקו מאוד מאוד קשה על מנת למצוא לי תקן על מנת שאני אתן הדרכת רחוב לנשים טרנסג'נדריות בזנות, לא נמצא תקן לזה, לא נמצא תקציב לזה, אני ממשיכה לעשות את זה בהתנדבות בעוד ארבעה חמישה ארגונים שבהם אני מתנדבת.

<נינה הלוי: אני חייבת להגיד שבאופן כללי יותר, מרפאת לוינסקי עובדת כבר ארבע עשרה שנה ומעולם לא הועלה התקציב שלה, היא בערך מטפלת היום בפי שש אנשים ממה שהיא טיפלה בהתחלה, אז לא רק מהזווית הטרנסית יש פה משהו זועק לשמים, תודה.

קארין אלהרר: תודה, נינה.

קארין אלהרר: זה ממש מצער.

קארין אלהרר: בטוח לאומי.

קארין אלהרר: שלום עופר, אם אני זוכרת נכון לא היית בדיון הקודם אז אני רק אעשה לך כזה - - - על מה היה בנוגע לבטוח לאומי.

<עופר כהן: קראתי.

קארין אלהרר: קראת, אז אני אשמח לתשובות בשני העניינים הבאים.

קארין אלהרר: האחד, הועלתה הבקשה הלא מופרכת בכלל, לא לדרוש למלא מין בבקשות המוסד לבטוח לאומי.

קארין אלהרר: הדבר השני, נושא של רגישות בוועדות רפואיות, ישב כאן שר הרווחה לשעבר, מאיר כהן, אמר שרופאים פסיכיאטריים – מביקורי פתע שהוא עשה, פחות נוהגים ברגישות המתחייבת ובהבנת האקלים בדיון בוועדה, כך השאלות וההתייחסות היו, מה שנקרא, פחות ממשביעות רצון.

קארין אלהרר: אלה שני דברים ודבר נוסף, היה כאן איזה מפגש בין נציגי הבטוח הלאומי לבין נציגי הקהילה שאמרו: בואו נשב ונדבר ונראה, איך אנחנו יכולים to overcome difficulties ומה קרה מאז, אני אשמח לשמוע.

<עופר כהן: אז אני אומר כך.

<עופר כהן: אני משמש כמנהל סניף תל אביב, אני לא מן המטה.

<עופר כהן: אני יכול להגיד ויש נציגים פה, מזה ארבע שנים יש קשר מאוד חם בין סניף תל אביב – שחלק גדול מהאוכלוסייה נמצא בתל אביב, לסניף - - - דלת פתוחה וכולל זה שכבר כיום טרנסג'נדרים שמבקשים לקיים את הוועדה הרפואית בסניף תל אביב, שזו ההתמחות שלו, עוברים סניף.

<עופר כהן: יש גם תקלות כשזה לא קורה.

<עופר כהן: ב 19.6 אנחנו יושבים עם נציגי המטה שלנו, לרכז ולהוציא חוזר שיגיד שהוועדות מתקיימות רק בשלושה סניפים: תל אביב, ירושלים וכנראה חיפה וכך האוכלוסייה תראה רק פסיכיאטרים שהוסמכו.

<עופר כהן: כל פסיכיאטר אמור להכיר אבל עדיין - - - יהיו בשיתוף הקהילה, לא - - - רק של אנשים מהמקצוע.

<עופר כהן: אני רוצה להגיד עוד שני דברים.

<עופר כהן: לגבי הפנייה ללא מין, זה מחבר אותי למה שרציתי להגיד בסוף ואני אגיד את זה עכשיו.

<עופר כהן: תראי, אני עשיתי בסניף יום עיון בהשתתפות הקהילה, לכל הסניף ועדיין, ירון יודע, קורה שמגיע מישהו והמפגש הראשון בקבלת קהל הוא accident מה שנקרא, בסדר?

<עופר כהן: הפקידה מקישה תעודת זהות, יוצא מגדר אחר והשיחה מתחילה קצת 'עקום', נקרא לזה כך ואלה אנשים שעברו – רוב הבטוח הלאומי לא עבר שום השתלמות בעניין הזה כנראה.

<עופר כהן: אנחנו הרגשנו שיש צורך מאד גדול ולכן, בעיניים שלי, אני לא פוליטי, אני חושב שחייבים לעשות את השינוי, האקט הראשון הוא במשרד הפנים.

<עופר כהן: אני 'גוזר' נתונים ממשרד הפנים, זה לא משנה - - - ימלאו את הטופס "מין: זכר או נקבה", כשאני אדפיס את התביעה אז המין שלהם יופיע כמו שהוא מופיע במשרד הפנים.

קארין אלהרר: ברור.

<עופר כהן: שני דברים נוספים שאני רוצה להגיד שאנחנו עושים, אחד, יש את תכנית "מעברים" לתעסוקה לקהילה, שהיא ממומנת על ידי הבטוח הלאומי, "חלומות" שהיא תכנית לכישורי תעסוקה, ממומנת על ידי קרנות הבטוח הלאומי, כי הם הבינו את הצורך.

<עופר כהן: אני אגיד עוד מלה על הפתרון הדיורי.

<עופר כהן: אחת, להרבה אנשים במדינה יש בעיות דיור, זה ידוע אבל, לפני שנתיים כבר כתבנו מסמך – ציפי ואנוכי, על 'סט' פתרונות החירום, לצערי לפעמים תהליכים ציבוריים לוקחים זמן ומה שהוזכר פה הוא נכון, זאת אומרת, יש כוונה להקים 'שלטר' כמענה ראשוני להלנת חירום בתל אביב.

<עופר כהן: עירית תל אביב עוד לא 'סגורה' לגמרי איפה, למה, כמה וכמה זה עולה, אנחנו לא נפתח פה את כל הדיון, הוסטל שיקום כנראה בחולון ועוד דירת מעבר אחת.

<עופר כהן: צריך לדעת שמהיום שיש בו כסף לפעמים לוקח שנתיים עד שאנחנו נראה את המענה, גם את זה צריך לדעת, כי יש זמן ארוך של מיכרוז, צריך למצוא נכסים מתאימים, לא כולם רוצים שהנכסים יהיו באזורים שבהם הם גרים, אז אם אני אופטימי ומירב תעזור אז את הדירה השנייה אנחנו נראה באמת בקרוב, ובטוח לאומי ישפץ אותה, כמו שהוא שיפץ את הדירה הראשונה.

<עופר כהן: את ההוסטל אנחנו כנראה נראה בחולון בזמן הקרוב ואת שני השלטרים, לצערי, השלטר הזה ועוד שלטר לצעירים, זה ייקח קצת יותר זמן.

מירב בן ארי: חשוב, קארין, להוסיף כאן שהוסטל המשך הוא הוסטל המשך של "בית דרור" זאת אומרת - - - 19,20.

מירב בן ארי: ואני גם רוצה לומר לך שאנחנו פנינו, אני אישית פניתי לכל ראשי הערים במרכז הארץ, ראשון, בת- ים ולא קיבלתי תגובות.

מירב בן ארי: ואז, שהתעקשתי על תגובה בכתב סוף סוף התעורר משהו והדירה בחולון היא - - - כרגע אנחנו מחפשים בית ויהיה הוסטל המשך ל"בית דרור" מגיל 18 ומעלה.

מירב בן ארי: ואני יכולה להגיד לך שלמרות תופעת ה "נימבי" הידועה – נתקלתי בה גם בחיפה, דווקא כשפנינו אישית קיבלנו תגובה טובה ובירכתי את ראש עירית חולון על העניין הזה ואנחנו נקים את ההוסטלים לצעירים.

<עופר כהן: אם תורשה לי עוד מילה, כלל שיטת העבודה של משרד הרווחה ושירותים, בעצם יוצרת מצב שהשירות של ציפי אחראי עד גיל 24.

<עופר כהן: זאת אומרת, יש פה איזו בעיה במעבריות הגילאית, אני לא מכיר שהשירות לבוגרים עוסק בסוגיה וכאן צריך לראות איזשהו רצף אחר, כי אם - - -

<טלי יוגב: לא, אני מחסות הנוער - - -

<עופר כהן: בסדר, יש פה בעיה שאנשים לפעמים רק עקב גיל בעצם, זה מה שקורה עם "בית דרור" - - -

קארין אלהרר: הבנו את זה.

<עופר כהן: הם פה מגיל 18 כי לא היה מענה.

קארין אלהרר: תודה.

קארין אלהרר: צה"ל, נציגה, בואי, בבקשה, תתקרבי אלינו.

קארין אלהרר: שלום גבירתי, שם ותפקיד לפרוטוקול.

<מירב גולדשטיין: שמי מירב גולדשטיין, אני ראש מדור הפרט והביקורת ביחידת ייעוץ לרמטכ"ל בענייני מגדר.

קארין אלהרר: תודה רבה.

קארין אלהרר: אם אפשר רק לשמור על שקט, יש לנו עוד שתי דקות.

קארין אלהרר: בדיון הקודם הייתה יוהל"ן שהפכה ליועצת לענייני מגדר, בכל זאת, בדיון שהיה מיד אחרינו, בוועדת חוץ ובטחון נאמר שלמרות ש'נתפרת' חליפה מיוחדת לכל אחד, חשוב שיהיו נהלים, כי אחרת זה ענין פרסונאלי.

קארין אלהרר: בא מישהו, מוצא חן בעיניי במסגרת האג'נדה שלי, אני בוודאי אעשה כל שביכולתי על מנת לסייע לו.

קארין אלהרר: לעומת זאת, אם יש נוהל אז זה לא ענין פרסונאלי וגם זה שיבוא אחרי הוא יעשה את מה שצריך לעשות, אז האם יש כוונה לכתוב נהלים מסודרים, על מנת שהדבר לא יהיה פרסונאלי?

<מירב גולדשטיין: התחלנו לעסוק בנושא הטרנסג'נדרים רק לפני כשנה.

<מירב גולדשטיין: זה נושא די חדש, אני מניחה שהנהלים יתגבשו בשנה הקרובה.

<מירב גולדשטיין: מאד קשה לנו כרגע לקבוע נהלים ברורים בגלל חוק שרות בטחון, שקובע כללים שונים לגבי גברים ונשים.

<מירב גולדשטיין: הסיבה שאנחנו 'תופרים' חליפה לפי מידה היא שיש המון המון מקצועות בצה"ל, המון מאפייני שירות שונים, שאנחנו מנסים להתאים לכל אחד ואחת וההחלטה לגבי כל אחד ואחת היא לא 'שחור לבן' - - -

קארין אלהרר: אני אחדד את הנקודה שביקשתי להבהיר.

קארין אלהרר: תראי, אני לא חושבת שבנוהל צריך להיות כתוב בדיוק את הסכימה של מי הולך לאן, אלא פשוט נוהל שאומר שצריך 'לתפור חליפה' לכל אדם בהתאם ליכולות שלו ולמאפיינים הייחודיים שלו, זאת אומרת, לא משהו מאוד מאוד ספציפי אלא ענין עקרוני, כדי שזה לא יהיה פרסונאלי ולזה, אני לא מאמינה שצריך להמתין עוד שנה על מנת לראות איך זה עובד, כי העניין העקרוני כבר - - - לכם וקיבלתם כאן את "מצטייני הוועדה" בדיון הקודם.

<מירב גולדשטיין: באמצע יולי אמורה להתחלף יוהל"ן, נכנסת יוהל"ן חדשה, אני מניחה שאנחנו ניכנס לגיבוש נהלים.

<מירב גולדשטיין: שוב, נושא המגדר בצבא לא אמור להיות issue לפחות בתפיסה שלנו ולכן - - -

קארין אלהרר: שוב, זה אתם.

קארין אלהרר: השאלה מה יחשבו אלה שיבואו אחריכם.

<מירב גולדשטיין: כרגע עיקר הבעיה בצבא מתייחס להתאמת הלבוש, תופעת הלבוש לגברים ונשים למרות שכתוב בתעודת הזהות משהו אחר, מגורים ושירותים.

<מירב גולדשטיין: זאת כרגע ההתאמה.

<מירב גולדשטיין: לגבי המקצועות כמעט ואין הגבלה, אני מניחה שכשתיכנס היוהל"ן החדשה אנחנו נתחיל לגבש נוהל, אני אעביר את הדברים הלאה.

קארין אלהרר: תודה רבה, אני אבקש לקבל עדכון בעניין הזה לוועדה.

קארין אלהרר: רות פלג.

קארין אלהרר: בבקשה.

<רות פלג: אני רות פלג, אישה טרנסג'נדרית בת 36 שאושרה לעבור תהליך שינוי מין על ידי הוועדה לשינוי מין וביולי 2015 הגשתי בקשת התחייבות ל"מכבי" - - -

קארין אלהרר: אני מסיימת, בעוד דקה, כן.

קארין אלהרר: הוועדה שאחרינו כבר בלחץ על החדר.

קארין אלהרר: כן.

<רות פלג: ביולי 2015 הגשתי בקשת התחייבות ל"מכבי" לניתוחי אף וגרוגרת, שאושרו עבורי על ידי הוועדה לשינוי מין.

<רות פלג: לקח ל"מכבי" חצי שנה לשלול את ניתוח האף ולאשר ניתוח גרוגרת.

<רות פלג: מאז הערעור שהוגש במשרד הבריאות בינואר 2016, ענין ניתוח האף עוד לא הוסדר עד היום, במצטבר שנה מאז הגשת הבקשה המקורית.

<רות פלג: בקשת התחייבות לניתוח מצח הוגשה ל"מכבי" בנובמבר 2015 ובמצטבר נדרשו חמישה חודשים כולל ערעור למשרד הבריאות, כדי להשיג התחייבות עבורו, כולל זמן שהיתלו בי, כאילו אושר הניתוח ואז התווכחו על התימחור.

<רות פלג: כתוצאה מפתרון העניין לאחר מועדי הניתוח המקוריים, ניתוח המצח נדחה בחודשיים, ניתוח הגרוגרת בחצי שנה וכעת, אם יחזור הסיפור עם ניתוח אף, הוא יידחה בשנה, כי התור עבורו ארוך.

<רות פלג: ניתוח המצח היה מאוד מוצלח, איכות העבודה של הרופאים הייתה מצוינת וקידמה משמעותית את תהליך שינוי המין שלי, אך ניתוח מצח הוא רק חלק אחד מסט הניתוחים שאושרו עבורי, כחלק חיוני לתהליך שינוי המין שלי על ידי הוועדה לשינוי מין וכל אחד מהם חלק חיוני ובלתי נפרד מתהליך זה.

<רות פלג: בנוסח מכתבי השלילה היה רשום הנימוק: ניתוח שינוי מין נמצא בסל, ניתוח מצח אבל אף, לעומת זאת אינו בסל.

<רות פלג: מכתב מד"ר רויטל עמיעז, יו"ר הוועדה לשינוי מין, סופק בפברואר למשרד הבריאות בו כתוב במפורש שניתוחי מצח ואף הם חלק בלתי נפרד מתהליך שינוי המין שלי.

<רות פלג: בישיבת הכנסת הקודמת של מבקר המדינה על טיפול בטרנסג'נדר נציגת משר הבריאות, ד"ר סיגל ליברנט-טאו, בתגובה לדבריי על הסחבת המבזה שעברתי עם ניתוח אף ומצח, אמרה ש"כל הניתוחים הנלווים לניתוח שינוי המין הגדול, נמצאים בסל" בנוסח מתחמק קמעא וש"יש לפנות למשרד הבריאות והם עוזרים" כאמור, מאז ינואר 2016, שפניתי למשרד הבריאות, נפתר רק ענין ניתוח המצח וענין האף ממשיך להיסחב כבר שנה.

<רות פלג: אין סיבה הגיונית לספק ניתוח מצח ולשלול את הנימוק של "מכבי" לגבי המצח ומאידך, להתעכב על אותו נימוק בדיוק לגבי ניתוח אף.

<רות פלג: שינוי מין מזכר לנקבה דורש מערך כולל של שינויים על מנת להשתלב בחברה כאישה.

<רות פלג: לא ייתכן שיתרחש פה מיקוח על חלקי גוף שלי כאילו מדובר בפרה לשחיטה ולא בבן אדם.

<רות פלג: כל הניתוחים הנ"ל אושרו כחלק משינוי המין שלי על ידי הוועדה לשינוי מין והמשך הסחבת המגוחכת הזו, אשר חוזרת על עצמה, כשבכל פינה מתווכחים מחדש, על אותם נימוקים שטחיים, מיתממים, המתעלמים מאבחנות רופאים מוסמכים לגבי נחיצות הניתוחים האלה עבורי ועל תימחור כל נתח ונתח, מבזה ולועג לאנושיותי.

<רות פלג: מספיק שרק ניתוח אחד מתוך אלה לא יסופק, על מנת למנוע ממני להשתלב בחברה כאישה ולחשוף אותי לאפליה תעסוקתית וחברתית, שעלולה לכלול אלימות מילולית יומיומית פיזית ומינית כלפיי.

<רות פלג: כל אחד - - -

קארין אלהרר: רות, אנחנו פשוט חייבים.

<רות פלג: אני רוצה לשמוע במלים מפורשות האם יישור פנים נמצא בסל ואני רוצה להבין למה צריך לקחת שנה, עד שמכירים באבחנות שנותנים בוועדה לשינוי מין?

<רות פלג: בשביל מה הרופאים נמצאים בוועדה לשינוי מין, אם גם אחרי שנה לא מכירים באבחנה שלהם?

קארין אלהרר: תודה.

קארין אלהרר: תראו, אני רוצה לסכם את הדיון כי הוועדה שאחרינו כבר נמצאת בחוץ.

קארין אלהרר: אני רוצה לומר שזה היה דיון חשוב ועצוב, כי עוד פעם קיבלתי את התחושה ש"הכלבים נובחים והשיירה עוברת", כאילו אנחנו מדברים לעצמנו רוב הזמן.

קארין אלהרר: הנושא הזה, כאמור, לא עלה היום בפעם הראשונה ועדיין אנחנו מקבלים תשובות מיתממות של "אנחנו רוצים אבל זה לא יצא".

קארין אלהרר: המדינה צריכה 'לקחת הרבה יותר את המושכות' בעניין הזה ולטפל בזה ברצינות.

קארין אלהרר: ועד שזה לא יקרה הוועדה תקיים על זה דיונים.

קארין אלהרר: הווה אומר, דיון המשך יתקיים בנושא.

קארין אלהרר: עד לדיון ההמשך שיקבע על ידי מזכירות הוועדה, אני מבקשת לקבל ממשרד הבריאות עד מחר תשובה לשאלה מתי מתקיימת הוועדה לשינוי מין ללא ניתוחים?

קארין אלהרר: בי"ת, ממשרד המשפטים אני רוצה לקבל חוות דעת למה צריך לעבור דרך משרד הבריאות בנוהל הזה?

קארין אלהרר: מי קבע שזה צריך להיות במשרד הבריאות?

<דפנה גוטליב: למה משרד המשפטים?

קארין אלהרר: כי אתם מעורבים בעניין הזה, אני מניחה שהדרישה הייתה - - -

<דפנה גוטליב: משרד הבריאות היה מעורב.

קארין אלהרר: לא, אין בעיה, מצדי שזו תהיה חוות דעת משותפת, כל עוד זה לא מעכב אותה, כי אני רוצה אותך בפחות - - -

<דפנה גוטליב: תבקשי שחוות הדעת תהיה גם - - -

קארין אלהרר: אז אני אומרת:

קארין אלהרר: חוות דעת משותפת למשרד - - -

<קריאה: זה צריך להיות משרד המשפטים, משרד הפנים ומשרד הבריאות.

קארין אלהרר: לא, זה יהיה - - -

<קריאה: זה היה מהלך משולב, אז - - -

קארין אלהרר: זה יהיה משרד המשפטים ומשרד הפנים, אני רוצה לקבל חוות דעת.

<דפנה גוטליב: אבל משרד הבריאות הוא מי שהתנדב לעשות את הוועדה הזאת.

קארין אלהרר: מי ביקש?

<קריאה: זו הייתה החלטה של היועץ המשפטי לממשלה.

קארין אלהרר: אז אני מבקשת לדעת למה היועץ המשפטי לממשלה החליט כך ולא אחרת.

קארין אלהרר: שקט.

קארין אלהרר: אני מבקשת ממשרד הפנים להעביר דיווח עד ה 30.6 על יום ההדרכה שייערך או שנערך כבר עד אז, כולל משך ההדרכה והתוכן שעבר.

קארין אלהרר: משרד הרווחה, תוך שבוע פירוט האם נפגשו עם "איגי" ומה היו תוצאת המפגש?

<קריאה: מה עם פגישה של נציגי הקהילה עם משרד הפנים?

קארין אלהרר: רק שניה, המשרד לשוויון חברתי, מה המשרד עושה כדי לשפר את חיי הטרנסג'נדרים בישראל כולל לוח זמנים לכל תכנית כל שבוע.

קארין אלהרר: ואני חוזרת ומבקשת מה שביקשתי בדיון הקודם ממשרד הבריאות, לערוך חשיבה מחודשת לעניין הנושא שהעלתה רות - - -

<רם שגיא: גם - - - יש תשובה בשביל - - -

קארין אלהרר: או.

קארין אלהרר: קיי אז אני מבקשת לקבל את התשובה הזאת.

קארין אלהרר: ניתוחים פלסטיים באזור הפנים, שלא מהווים ניתוחים לשינוי מין, כי כמובן שזה ניתוח קשור.

קארין אלהרר: הוועדה מבקשת לקבל ממשרד הבריאות תוך שבועיים עדכון לגבי שיפור השירות, לקביעת תור לוועדה הרפואית לשינוי מין באמצעות אתר האינטרנט, או כל אמצעי טכנולוגי אחר שתעלו בדעתכם ונתונים אודות מספר פגישות הוועדה.

קארין אלהרר: מתי היא מתכוונת להיפגש שוב.

קארין אלהרר: כמו כן אני מבקשת לדעת האם יש כוונה להעלות את תדירות המפגשים ביחס למספר הפגישות בשנים הקודמות, אני שומעת שכן אבל המציאות מלמדת שנפגשו פעם אחת בחצי השנה האחרונה.

קארין אלהרר: אני מבקשת גם לקבל ממשרד הבריאות תוך שבועיים עדכון לגבי השרות הניתן במסגרת בריאות הנפש לקהילה הטרנסג'נדרית, בדגש על עלויות, שקט, עלויות הטיפול לנערים טרנסג'נדרים.

קארין אלהרר: כמו כן האם קיימת הנגשה של השירותים.

קארין אלהרר: אני רוצה לדעת - - -

<אלישע אלכסנדר: האם אפשר לא רק נערים?

קארין אלהרר: כן, אפשר לא רק נערים.

קארין אלהרר: לא רק נערים, כולם.

קארין אלהרר: אני מבקשת לדעת לגבי נשאי האיידס, למה רק בתחילת 2017?

קארין אלהרר: אני מבקשת לקבל מהמוסד לבטוח לאומי תוך שבועיים עדכון לגבי הנגשת השירות לקהילת הטרנסג'נדרים בנושא הועדות הרפואיות בבטוח הלאומי, כי ישב כאן נציג של תל אביב, שזו חכמה גדולה, אבל אני רוצה לדעת תשובה מהמטה, או.

קארין אלהרר: קיי?

<קריאה: סליחה, אני מהמטה.

קארין אלהרר: כשקראתי בשמך לא ענית.

<קריאה: לא קראו בשמי, את פנית לעופר.

קארין אלהרר: ביקשתי נציג בטוח לאומי, שאמר:

קארין אלהרר: אני מבטוח לאומי תל אביב.

קארין אלהרר: לא אמר אף אחד: אני כאן מהמטה.

קארין אלהרר: עוד אני רוצה לדעת ממשטרת ישראל, בתוך שבועיים, אני רואה שישבתם כאן ולא הייתה לכם הזדמנות לדבר, נתונים על תלונות מעשי אלימות על רקע מגדרי כנגד הקהילה הטרנסג'נדרית, כמה תלונות טופלו וכמה נסגרו מחוסר ענין לצבור?

קארין אלהרר: התבקשתם להעביר את זה גם בדיון הקודם - - -

<קריאה: יש לנו מענה והעברנו בעבר.

קארין אלהרר: לא לוועדה שאני עומדת בראשה ואני רוצה לומר, גם למשרד הפנים ובכלל לכל המשרדים הממשלתיים, זה לא בשמים, באמת אפשר לטפל בזה.

קארין אלהרר: אפשר.

<אלישע אלכסנדר: יותר מדי יש בקהילה שלנו - - -

קארין אלהרר: אז אני אומרת:

קארין אלהרר: אפשר וצריך ואני מבקשת שתצאו לעבודה בעניין הזה.

קארין אלהרר: אני מודה לכולם.

קארין אלהרר: הישיבה נעולה.